qundao/data-zh-poetry huggingface dataset:
冬至观两宫盛礼奏御
作者：宋庠
朝代：宋

帝运姚华协，天元汉历长。
三正来復旦，万寿此称觞。
洛宅均中景，涂山采旧章。
礼文穷竹素，欢意动梯航。
稷野茅联位，轩筠縠向阳。
中天倚华阙，大火敞明堂。
交铩髬髵队，填街隠辚装。
九关凝协气，复道竚清光。
子事蒸蒸极，宸仪穆穆扬。
母慈尊莫二，君拜祉无疆。
饰喜仙园奏，熏空佛土香。
含饴先侑宴，袭衮始宾王。
䆗窱宫门狄，谁何陛楯郎。
长绅纷拱着，珍佩蔼森璋。
树次天开帟，储恩斗具浆。
风乌迎细转，霞燎俨相望。
辨御辰承盖，呼鞭辇出房。
云咸薄金石，星日上旗常。
逸缀朱干动，多仪的马骧。
麟题公有姓，鹭羽客分行。
上宰陈瑶爵，黎贤抃绣裳。
祈龄后天老，介福委山穰。
翼翼心同竭，渠渠泽载霶。
诗弦满坑谷，庖味益圆方。
盛掩钧台旧，仪高鲁观祥。
深仁跂喙逮，嘉唱股肱良。
茨夏随天步，鱼龙屏戏场。
晏温澄象纬，渗漉暨要荒。
瑞典精销祲，涂歌圣择狂。
樵苏无发哂，崖略蹈皇纲。
冬行西圃溪上
作者：宋庠
朝代：宋

故柳樊官圃，新禾上野场。晚烟林外紫，昏日水中光。菊晚香犹在，橙寒味不长。萧然成隐趣，况复近山阳。
冬行西圃溪上
作者：宋庠
朝代：宋

故柳樊官圃，新禾上野场。
晚烟林外紫，昏日水中光。
菊晚香犹在，橙寒味不长。
萧然成隠趣，况復近山阳。
冬行西圃溪上
作者：宋庠
朝代：宋

故柳樊官圃，新禾上野場。
晚煙林外紫，昏日水中光。
菊晚香猶在，橙寒味不長。
蕭然成隠趣，況復近山陽。
冬霁
作者：宋庠
朝代：宋
体裁：五言律诗

夜枕鸿违汉，霜天雀噪园。回车长者辙，曝背野人暄。墨溜沈寒沼，松醪湛冻樽。谁能穿雪履，待诏鲁班门。
冬霽
作者：宋庠
朝代：宋

夜枕鴻違漢，霜天雀噪園。
回車長者轍，曝背野人暄。
墨溜沈寒沼，松醪湛凍樽。
誰能穿雪履，待詔魯班門。
凌景阳寺丞与韩综监簿蔡襄秀才雪夕会饮联诗数十韵以相示因成诗句
作者：宋庠
朝代：宋

岁籥愁云暮，朋簪夕宴开。贤如颍川聚，兴是剡溪来。泻酒蟾波溜，雕章烛刻催。三英知绝拟，况复是平台。
凌景阳寺丞与韩综监簿蔡襄秀才雪夕会饮联诗数十韵以相示因成诗句
作者：宋庠
朝代：宋

岁籥愁云暮，朋簪夕宴开。
贤如颍川聚，兴是剡溪来。
泻酒蟾波溜，雕章烛刻催。
三英知绝拟，况復是平台。
凌景陽寺丞與韓綜監簿蔡襄秀才雪夕會飲聯詩數十韵以相示因成詩句
作者：宋庠
朝代：宋

歲籥愁雲暮，朋簪夕宴開。
賢如潁川聚，興是剡溪來。
瀉酒蟾波溜，雕章燭刻催。
三英知絕擬，況復是平臺。
出都赴郑作
作者：宋庠
朝代：宋

初免鸿枢任，无庸白发身。衰年虽去国，荣路尚妨人。官借荀池旧，恩加汉节新。鸣铙先绣幰，彀骑挟朱轮。梁雪初收腊，荥波渐溢春。且持宽大诏，行及劝耕民。
出都赴郑作
作者：宋庠
朝代：宋

初免鸿枢任，无庸白髮身。
衰年虽去国，荣路尚妨人。
官借荀池旧，恩加汉节新。
鸣铙先绣幰，彀骑挟朱轮。
梁雪初收腊，荥波渐溢春。
且持宽大诏，行及劝耕民。
出都赴鄭作
作者：宋庠
朝代：宋

初免鴻樞任，無庸白髮身。
衰年雖去國，榮路尚妨人。
官借荀池舊，恩加漢節新。
鳴鐃先繡幰，彀騎挾朱輪。
梁雪初收臘，滎波漸溢春。
且持寬大詔，行及勸耕民。
初倅襄阳郡事感而自咏三首
作者：宋庠
朝代：宋

平日少游思郡掾，当年邓禹志功曹。如何一命联州刺，更冠灵峰赑屃鳌。诏版熏芝矞露浓，千龄华旦此亲逢。平刑六百叨优秩，已愧琅邪邴曼容。处世儒宫井臼贫，偶怀铜刻逐观宾。汉家衒鬻盈千数，却用淄川牧豕人。
初倅襄阳郡事感而自咏三首·其一
作者：宋庠
朝代：宋
体裁：七言绝句

平日少游思郡掾，当年邓禹志功曹。如何一命联州刺，更冠灵峰赑屃鳌。
初倅襄阳郡事感而自咏三首·其三
作者：宋庠
朝代：宋
体裁：七言绝句

处世儒宫井臼贫，偶怀铜刻逐观宾。汉家衒鬻盈千数，却用淄川牧豕人。
初倅襄阳郡事感而自咏三首·其二
作者：宋庠
朝代：宋
体裁：七言绝句

诏版熏芝矞露浓，千龄华旦此亲逢。平刑六百叨优秩，已愧琅邪邴曼容。
初倅襄陽郡事感而自詠三首·其一
作者：宋庠
朝代：宋

平日少游思郡掾，當年鄧禹志功曹。
如何一命聯州刺，更冠靈峰贔屭鼇。
初倅襄陽郡事感而自詠三首·其三
作者：宋庠
朝代：宋

處世儒宮井臼貧，偶懷銅刻逐觀賓。
漢家衒鬻盈千數，却用淄川牧豕人。
初倅襄陽郡事感而自詠三首·其二
作者：宋庠
朝代：宋

詔版熏芝矞露濃，千齡華旦此親逢。
平刑六百叨優秩，已愧琅邪邴曼容。
初夏三司直宿
作者：宋庠
朝代：宋

熏序更朱籥，宵弦落翠蓂。
人同散骑直，天与大夫醒。
鞅掌曹留事，羁孤坐刻铭。
整冠谁辨谤，隠几独忘形。
夜色先归树，凉飈欲破櫺。
锁扉来迭鼓，卷幔入疏星。
綷羽依枝倦，飞花坠席馨。
忧沈双蝶梦，病学一熊经。
道有支离粟，心无屈曲屏。
汰沙如未及，拟杀着书青。
初夏三司直宿
作者：宋庠
朝代：宋

薰序更朱籥，宵弦落翠蓂。
人同散騎直，天與大夫醒。
鞅掌曹留事，羈孤坐刻銘。
整冠誰辨謗，隠几獨忘形。
夜色先歸樹，凉飈欲破櫺。
鎖扉來疊鼓，卷幔入疏星。
綷羽依枝倦，飛花墜席馨。
憂沈雙蝶夢，病學一熊經。
道有支離粟，心無屈曲屏。
汰沙如未及，擬殺著書青。
初夏三司直宿
作者：宋庠
朝代：宋

薰序更朱籥，宵弦落翠蓂。人同散骑直，天与大夫醒。鞅掌曹留事，羁孤坐刻铭。整冠谁辨谤，隐几独忘形。夜色先归树，凉飙欲破棂。锁扉来叠鼓，卷幔入疏星。綷羽依枝倦，飞花坠席馨。忧沈双蝶梦，病学一熊经。道有支离粟，心无屈曲屏。汰沙如未及，拟杀著书青。
初归咸宁宅坐北斋作二首
作者：宋庠
朝代：宋

柳市西头最远坊，归来先扫读书堂。閒园别有风流意，无限苔花上石床。宴坐聊为适性场，遍开尘箧治缣缃。偷閒须撰斋中录，道帙儒经各有房。
初归咸宁宅坐北斋作二首·其一
作者：宋庠
朝代：宋
体裁：七言绝句

柳市西头最远坊，归来先扫读书堂。閒园别有风流意，无限苔花上石床。
初归咸宁宅坐北斋作二首·其二
作者：宋庠
朝代：宋

宴坐聊为适性场，徧开尘箧治缣缃。
偷閒须撰斋中录，道帙儒经各有房。
初归咸宁宅坐北斋作二首·其二
作者：宋庠
朝代：宋

宴坐聊为适性场，遍开尘箧治缣缃。偷閒须撰斋中录，道帙儒经各有房。
初憩河阳郡斋三首
作者：宋庠
朝代：宋

河洛周郊会，风烟晋部邻。人传种花县，地记跃鱼津。梨枣知秋晚，桑麻验俗淳。惟忧三载课，无术效臣恂。积晦云初罢，馀光火尚流。疏桐凋晚日，孤扇避高秋。令尹何妨仕，将军不必侯。此心机息转，只好弄群鸥。郊圃连官圃，秋阴半岁阴。乱流横掠野，残日倒穿林。雪拥承簪发，丹藏恋阙心。思归谁作引，从古怨瑶琴。
初憩河阳郡斋三首·其一
作者：宋庠
朝代：宋
体裁：五言律诗

河洛周郊会，风烟晋部邻。人传种花县，地记跃鱼津。梨枣知秋晚，桑麻验俗淳。惟忧三载课，无术效臣恂。
初憩河阳郡斋三首·其三
作者：宋庠
朝代：宋

郊圃连官圃，秋阴半岁阴。乱流横掠野，残日倒穿林。雪拥承簪发，丹藏恋阙心。思归谁作引，从古怨瑶琴。
初憩河阳郡斋三首·其三
作者：宋庠
朝代：宋

郊圃连官圃，秋阴半岁阴。
乱流横掠野，残日倒穿林。
雪拥承簪髮，丹藏恋阙心。
思归谁作引，从古怨瑶琴。
初憩河阳郡斋三首·其二
作者：宋庠
朝代：宋

积晦云初罢，余光火尚流。
疏桐凋晚日，孤扇避高秋。
令尹何妨仕，将军不必侯。
此心机息转，只好弄羣鸥。
初憩河阳郡斋三首·其二
作者：宋庠
朝代：宋

积晦云初罢，馀光火尚流。疏桐凋晚日，孤扇避高秋。令尹何妨仕，将军不必侯。此心机息转，只好弄群鸥。
初憩河陽郡齋三首·其一
作者：宋庠
朝代：宋

河洛周郊會，風烟晉部鄰。
人傳種花縣，地記躍魚津。
梨棗知秋晚，桑麻驗俗淳。
惟憂三載課，無術效臣恂。
初憩河陽郡齋三首·其三
作者：宋庠
朝代：宋

郊圃連官圃，秋陰半歲陰。
亂流橫掠野，殘日倒穿林。
雪擁承簪髮，丹藏戀闕心。
思歸誰作引，從古怨瑶琴。
初憩河陽郡齋三首·其二
作者：宋庠
朝代：宋

積晦雲初罷，餘光火尚流。
疏桐凋晚日，孤扇避高秋。
令尹何妨仕，將軍不必侯。
此心機息轉，只好弄羣鷗。
初春夙兴
作者：宋庠
朝代：宋
体裁：七言律诗

戍城官柝应营笳，愁枕无眠感曙鸦。料峭风头犹助冻，苍凉天角欲成霞。离离弈局残星坠，脉脉刀环片月斜。尚喜初年轻病骨，半簪蓬影况苍华。
初春夙興
作者：宋庠
朝代：宋

戍城官柝應營笳，愁枕無眠感曙鴉。
料峭風頭猶助凍，蒼凉天角欲成霞。
離離弈局殘星墜，脈脈刀環片月斜。
尚喜初年輕病骨，半簪蓬影况蒼華。
初春宿雨
作者：宋庠
朝代：宋

泱漭朝云簇，凄迷暮澍繁。
光生断冰水，色暗夕阳原。
牧㹀随归笠，栖鸡占凿垣。
云辎寒未发，鸿弋暝逾喧。
庭狭坳堂隘，檐高绠溜翻。
泥涂采薪径，烟火纬萧门。
桂偃幽岩盖，兰滋旧畹根。
抚柯兼撷秀，併是忆王孙。
初春宿雨
作者：宋庠
朝代：宋

泱漭朝云簇，凄迷暮澍繁。光生断冰水，色暗夕阳原。牧㹀随归笠，栖鸡占凿垣。云辎寒未发，鸿弋暝逾喧。庭狭坳堂隘，檐高绠溜翻。泥涂采薪径，烟火纬萧门。桂偃幽岩盖，兰滋旧畹根。抚柯兼撷秀，并是忆王孙。
初春宿雨
作者：宋庠
朝代：宋

泱漭朝雲簇，凄迷暮澍繁。
光生斷冰水，色暗夕陽原。
牧㹀隨歸笠，棲雞占鑿垣。
雲輜寒未發，鴻弋暝逾喧。
庭狹坳堂隘，簷高綆溜翻。
泥塗采薪徑，煙火緯蕭門。
桂偃幽巖蓋，蘭滋舊畹根。
撫柯兼擷秀，併是憶王孫。
初春置酒河上得前忠武記室饒廷評書因成感詠以寄
作者：宋庠
朝代：宋

故歡清潩上，今醉濁河邊。
素領添新髮，春風似去年。
暖雲邙北樹，芳草鞏陰田。
感舊情何極，重看記室牋。
初春置酒河上得前忠武记室饶廷评书因成感咏以寄
作者：宋庠
朝代：宋

故欢清潩上，今醉浊河边。素领添新发，春风似去年。暖云邙北树，芳草巩阴田。感旧情何极，重看记室笺。
初春置酒河上得前忠武记室饶廷评书因成感咏以寄
作者：宋庠
朝代：宋

故欢清潩上，今醉浊河边。
素领添新髮，春风似去年。
暖云邙北树，芳草巩阴田。
感旧情何极，重看记室笺。
初止毂下车马羸惫
作者：宋庠
朝代：宋

九衢横骛徧骖騑，晓日浮云万盖迷。
借问东京朱伯厚，一车何苦日奔驰。
初止毂下车马羸惫
作者：宋庠
朝代：宋

九衢横骛遍骖騑，晓日浮云万盖迷。借问东京朱伯厚，一车何苦日奔驰。
初止轂下車馬羸憊
作者：宋庠
朝代：宋

九衢橫騖徧驂騑，曉日浮雲萬蓋迷。
借問東京朱伯厚，一車何苦日奔馳。
初歸咸寧宅坐北齋作二首·其一
作者：宋庠
朝代：宋

柳市西頭最遠坊，歸來先掃讀書堂。
閒園別有風流意，無限苔花上石牀。
初歸咸寧宅坐北齋作二首·其二
作者：宋庠
朝代：宋

宴坐聊爲適性場，徧開塵篋治縑緗。
偷閒須撰齋中錄，道帙儒經各有房。
初至洛阳府廨有东楼曲沼之胜时春色已过园林寂寞晚坐楼上作
作者：宋庠
朝代：宋

登临何处恨春残，楼上池边夕照间。非意野云遮倦目，无情空水鉴衰颜。青溪久负幽人约，白发初辞宰相班。才与不才何足辨，此心都拟付庄环。
初至洛阳府廨有东楼曲沼之胜时春色已过园林寂寞晚坐楼上作
作者：宋庠
朝代：宋

登临何处恨春残，楼上池边夕照间。
非意野云遮倦目，无情空水鑑衰颜。
青溪久负幽人约，白髮初辞宰相班。
才与不才何足辨，此心都拟付庄环。
初至洛陽府廨有東樓曲沼之勝時春色已過園林寂寞晚坐樓上作
作者：宋庠
朝代：宋

登臨何處恨春殘，樓上池邊夕照間。
非意野雲遮倦目，無情空水鑑衰顔。
青谿久負幽人約，白髮初辭宰相班。
才與不才何足辨，此心都擬付莊環。
別墅冬霽
作者：宋庠
朝代：宋

宅隠羊曇墅，門連仲蔚蒿。
銜盃思左蟹，舒嘯憶東臯。
楚桂風生穴，莊魚浪溢濠。
平生丘壑志，終願寄民曹。
别墅冬霁
作者：宋庠
朝代：宋

宅隐羊昙墅，门连仲蔚蒿。衔杯思左蟹，舒啸忆东皋。楚桂风生穴，庄鱼浪溢濠。平生丘壑志，终愿寄民曹。
别墅冬霁
作者：宋庠
朝代：宋

宅隠羊昙墅，门连仲蔚蒿。
衔杯思左蟹，舒啸忆东皋。
楚桂风生穴，庄鱼浪溢濠。
平生丘壑志，终愿寄民曹。
前岁春仆与献臣同饯常山公于苑西曾未再朞已均师门之痛兼承即日亲奉攒涂追往悼今哽涕无已因成短诗抒感谅心契之同戚也
作者：宋庠
朝代：宋

昔岁西郊饯，曾瞻出守麾。
今年东第哭，便嘆哲人萎。
辰巳空成谶，膏肓不遇医。
诘朝闻衮敛，心折寝门悲。
前岁春仆与献臣同饯常山公于苑西曾未再期已均师门之痛兼承即日亲奉攒涂追往悼今哽涕无已因成短诗抒感谅心契之同戚也
作者：宋庠
朝代：宋

昔岁西郊饯，曾瞻出守麾。今年东第哭，便叹哲人萎。辰巳空成谶，膏肓不遇医。诘朝闻衮敛，心折寝门悲。
前歲春僕與獻臣同餞常山公于苑西曾未再朞已均師門之痛兼承即日親奉攢塗追往悼今哽涕無已因成短詩抒感諒心契之同戚也
作者：宋庠
朝代：宋

昔歲西郊餞，曾瞻出守麾。
今年東第哭，便嘆哲人萎。
辰巳空成讖，膏肓不遇醫。
詰朝聞衮斂，心折寢門悲。
北亭
作者：宋庠
朝代：宋
体裁：五言律诗

旧壁横空苑，危亭纳夕霏。野虫多各韵，倦鸟忽同归。木落惊秋晏，人愁念昨非。生平嵩颍志，尚或拂尘衣。
北亭
作者：宋庠
朝代：宋

舊壁橫空苑，危亭納夕霏。
野蟲多各韵，倦鳥忽同歸。
木落驚秋晏，人愁念昨非。
生平嵩潁志，尚或拂塵衣。
北台
作者：宋庠
朝代：宋

古丘危磴接云梯，远目临高意自迷。千里绿芜平野北，半边红日乱峰西。台倾邺苑多残瓦，凤没漳河失故堤。近塞春郊无胜事，跛䍧风马满山溪。
北台
作者：宋庠
朝代：宋
体裁：七言律诗

古丘危磴接云梯，远目临高意自迷。千里绿芜平野北，半边红日乱峰西。台倾邺苑多残瓦，凤没漳河失故堤。近塞春郊无胜事，跛牂风马满山溪。
北台
作者：宋庠
朝代：宋

远日春风外，韶光晚思前。短青平野树，斜碧半楼天。芝朮参云岭，桑麻冒蕨田。诗成无所况，题作咏怀篇。城堞俯漳湍，关河远近看。晓山天外紫，秋日雾中寒。短鬓却成葆，孤心转似丹。萧家穷僻地，归去养衰残。
北台·其一
作者：宋庠
朝代：宋
体裁：五言律诗

远日春风外，韶光晚思前。短青平野树，斜碧半楼天。芝朮参云岭，桑麻冒蕨田。诗成无所况，题作咏怀篇。
北台·其二
作者：宋庠
朝代：宋
体裁：五言律诗

城堞俯漳湍，关河远近看。晓山天外紫，秋日雾中寒。短鬓却成葆，孤心转似丹。萧家穷僻地，归去养衰残。
北楼三首
作者：宋庠
朝代：宋

危槛倚孤城，风襟俗虑醒。
天高鸿类扎，云散日如萍。
疊巘斜衔岫，回川曲抱汀。
骚愁千古地，椒醑吊遗灵。
北楼三首
作者：宋庠
朝代：宋

地迥楼堪倚，天长日更劳。何须云渺渺，况自叶骚骚。脱兔横冈远，冥鸿避弋高。四愁休遍咏，俱是一沾袍。孤堞神坰畔，平原岁琯阴。惊麇时易薮，倦鸟即投林。日舍翻车恨，天旄伏枥心。蓬池八十首，半是为登临。危槛倚孤城，风襟俗虑醒。天高鸿类？，云散日如萍。叠巘斜衔岫，回川曲抱汀。骚愁千古地，椒醑吊遗灵。
北楼三首
作者：宋庠
朝代：宋

地迥楼堪倚，天长日更劳。
何须云渺渺，況自叶骚骚。
脱兔横冈远，冥鸿避弋高。
四愁休偏咏，俱是一沾袍。
北楼三首
作者：宋庠
朝代：宋

孤堞神坰畔，平原岁琯阴。
惊麏时易薮，倦鸟即投林。
日舍翻车恨，天旄伏枥心。
蓬池八十首，半是为登临。
北楼三首·其一
作者：宋庠
朝代：宋

地迥楼堪倚，天长日更劳。
何须云渺渺，况自叶骚骚。
脱兔横冈远，冥鸿避弋高。
四愁休徧咏，俱是一霑袍。
北楼三首·其一
作者：宋庠
朝代：宋

地迥楼堪倚，天长日更劳。何须云渺渺，况自叶骚骚。脱兔横冈远，冥鸿避弋高。四愁休遍咏，俱是一沾袍。
北楼三首·其三
作者：宋庠
朝代：宋

危槛倚孤城，风襟俗虑醒。天高鸿类？，云散日如萍。叠巘斜衔岫，回川曲抱汀。骚愁千古地，椒醑吊遗灵。
北楼三首·其三
作者：宋庠
朝代：宋
体裁：五言律诗

危槛倚孤城，风襟俗虑醒。天高鸿类�，云散日如萍。叠巘斜衔岫，回川曲抱汀。骚愁千古地，椒醑吊遗灵。
北楼三首·其三
作者：宋庠
朝代：宋

危槛倚孤城，风襟俗虑醒。
天高鸿类𩾐，云散日如萍。
迭巘斜衔岫，回川曲抱汀。
骚愁千古地，椒醑弔遗灵。
北楼三首·其二
作者：宋庠
朝代：宋

孤堞神坰畔，平原岁琯阴。惊麇时易薮，倦鸟即投林。日舍翻车恨，天旄伏枥心。蓬池八十首，半是为登临。
北楼三首·其二
作者：宋庠
朝代：宋

孤堞神垧畔，平原岁管阴。
惊麏时易薮，倦鸟即投林。
日舍翻车恨，天旄伏枥心。
蓬池八十首，半是为登临。
北楼晚景
作者：宋庠
朝代：宋

修曲少城偏，临秋坐眇然。
残阳鸦翅外，新月鸟行边。
隠轸齐侵地，苍茫鲁狩田。
登高何必赋，归意自悁悁。
北楼晚景
作者：宋庠
朝代：宋

脩曲少城偏，临秋坐眇然。残阳鸦翅外，新月鸟行边。隐轸齐侵地，苍茫鲁狩田。登高何必赋，归意自悁悁。
北樓三首·其一
作者：宋庠
朝代：宋

地迥樓堪倚，天長日更勞。
何須雲渺渺，況自葉騷騷。
脫兔橫岡遠，冥鴻避弋高。
四愁休徧詠，俱是一霑袍。
北樓三首·其三
作者：宋庠
朝代：宋

危檻倚孤城，風襟俗慮醒。
天高鴻類𩾐，雲散日如萍。
疊巘斜銜岫，回川曲抱汀。
騷愁千古地，椒醑弔遺靈。
北樓三首·其二
作者：宋庠
朝代：宋

孤堞神坰畔，平原歲琯陰。
驚麏時易藪，倦鳥即投林。
日舍翻車恨，天旄伏櫪心。
蓬池八十首，半是爲登臨。
北樓晚景
作者：宋庠
朝代：宋

脩曲少城偏，臨秋坐眇然。
殘陽鴉翅外，新月鳥行邊。
隠軫齊侵地，蒼茫魯狩田。
登高何必賦，歸意自悁悁。
北臺
作者：宋庠
朝代：宋

古丘危磴接雲梯，遠目臨高意自迷。
千里綠蕪平野北，半邊紅日亂峰西。
臺傾鄴苑多殘瓦，鳳沒漳河失故隄。
近塞春郊無勝事，跛䍧風馬滿山溪。
北臺·其一
作者：宋庠
朝代：宋

遠日春風外，韶光晚思前。
短青平野樹，斜碧半樓天。
芝朮參雲嶺，桑麻冒蕨田。
詩成無所况，題作詠懷篇。
北臺·其二
作者：宋庠
朝代：宋

城堞俯漳湍，關河遠近看。
曉山天外紫，秋日霧中寒。
短鬢却成葆，孤心轉似丹。
蕭家窮僻地，歸去養衰殘。
南禅院
作者：宋庠
朝代：宋

王舍多幽刹，林居访净人。旁行经叶古，宝色梵天春。风阁铃如语，烟溪树胜轮。道场聊抖擞，认得客衣尘。
南禅院
作者：宋庠
朝代：宋

王舍多幽剎，林居访凈人。
旁行经叶古，宝色梵天春。
风阁铃如语，烟溪树胜轮。
道场聊抖擞，认得客衣尘。
南禪院
作者：宋庠
朝代：宋

王舍多幽剎，林居訪凈人。
旁行經葉古，寶色梵天春。
風閣鈴如語，烟溪樹勝輪。
道場聊抖擻，認得客衣塵。
南軒望雨
作者：宋庠
朝代：宋

層靄冒遥城，風長雨足輕。
暗雲依電簇，微日記虹明。
樹洗連帷出，荷翻百琲傾。
幸無漂麥慮，舒嘯倚前楹。
南轩望雨
作者：宋庠
朝代：宋
体裁：五言律诗

层霭冒遥城，风长雨足轻。暗云依电簇，微日记虹明。树洗连帷出，荷翻百琲倾。幸无漂麦虑，舒啸倚前楹。
去年三月禊飲池上歲月易得忽復暮春因再宴僚屬作
作者：宋庠
朝代：宋

前茲屬元巳，置酒蒼烟臺。
芳序忽復周，春風正徘徊。
懽言速僚友，亟使具觥盃。
長渠溢芳溜，列坐浮香來。
靈囂合衆樂，隠若南山雷。
舞袂紛雜襲，賓冠儼崔嵬。
美人前爲壽，顔色如瓊瑰。
況我千萬日，行樂無疑猜。
新歌裊天衢，興視行雲回。
我時語四座，茲賞誠難哉。
妙顔無再朱，白髮惟相催。
跖蹻盈聖智，孔顔罹憂摧。
區區百世後，美惡同塵灰。
吾欲挈瑶斗，踞海爲金罍。
挹茲忘憂物，與爾同嘲諧。
天地爲一朝，長短何足哀。
魯陽久不作，白日任西頹。
去年三月禊饮池上岁月易得忽复暮春因再宴僚属作
作者：宋庠
朝代：宋

前兹属元巳，置酒苍烟台。芳序忽复周，春风正徘徊。欢言速僚友，亟使具觥杯。长渠溢芳溜，列坐浮香来。灵嚣合众乐，隐若南山雷。舞袂纷杂袭，宾冠俨崔嵬。美人前为寿，颜色如琼瑰。况我千万日，行乐无疑猜。新歌袅天衢，兴视行云回。我时语四座，兹赏诚难哉。妙颜无再朱，白发惟相催。蹠蹻盈圣智，孔颜罹忧摧。区区百世后，美恶同尘灰。吾欲挈瑶斗，踞海为金罍。挹兹忘忧物，与尔同嘲谐。天地为一朝，长短何足哀。鲁阳久不作，白日任西颓。
去年三月禊饮池上岁月易得忽復暮春因再宴僚属作
作者：宋庠
朝代：宋

前兹属元巳，置酒苍烟台。
芳序忽復周，春风正徘徊。
懽言速僚友，亟使具觥杯。
长渠溢芳溜，列坐浮香来。
灵嚣合众乐，隠若南山雷。
舞袂纷杂袭，宾冠俨崔嵬。
美人前为寿，颜色如琼瑰。
况我千万日，行乐无疑猜。
新歌袅天衢，兴视行云回。
我时语四座，兹赏诚难哉。
妙颜无再朱，白髮惟相催。
跖蹻盈圣智，孔颜罹忧摧。
区区百世后，美恶同尘灰。
吾欲挈瑶斗，踞海为金罍。
挹兹忘忧物，与尔同嘲谐。
天地为一朝，长短何足哀。
鲁阳久不作，白日任西颓。
去秋九日置酒今秋复喜兹会诗呈通判比部并诸
作者：宋庠
朝代：宋

城上凌氛百尺台，晚秋重喜宴楼开。
汎樽露菊疑相识，吹帽霜风是再来。
宝瑟丁宁催客饮，丹萸灿漫辟谁灾。
莫惊银烛先为具，天际残阳唤不回。
去秋九日置酒今秋复喜兹会诗呈通判比部并诸幕府
作者：宋庠
朝代：宋

城上凌氛百尺台，晚秋重喜宴楼开。汎樽露菊疑相识，吹帽霜风是再来。宝瑟丁宁催客饮，丹萸烂漫辟谁灾。莫惊银烛先为具，天际残阳唤不回。
去秋九日置酒今秋復喜兹会诗呈通判比部并诸幕府
作者：宋庠
朝代：宋

城上凌氛百尺台，晚秋重喜宴楼开。
泛樽露菊疑相识，吹帽霜风是再来。
宝瑟丁宁催客饮，丹萸烂漫辟谁灾。
莫惊银烛先为具，天际残阳唤不回。
去秋九日置酒今秋復喜茲會詩呈通判比部並諸幕府
作者：宋庠
朝代：宋

城上凌氛百尺臺，晚秋重喜宴樓開。
汎樽露菊疑相識，吹帽霜風是再來。
寶瑟丁寧催客飲，丹萸爛漫辟誰災。
莫驚銀燭先爲具，天際殘陽喚不回。
参政东平侍郎诞辰纪德
作者：宋庠
朝代：宋

帝业资寅亮，鸿钧翊太宁。天开钓璜胄，家袭降崧灵。复九萌阳管，生三瑞砌蓂。毓贤兹表日，卫世遂传经。览德重光旦，参机茂宰庭。群生倚舟楫，万化入丹青。坐纳藏山史，追论象服刑。前筹罄中悃，吉栋石基扃。国伫汾阳考，人祈卫武龄。孤心知所向，帝座六符星。
参政东平侍郎诞辰纪德
作者：宋庠
朝代：宋

帝业资寅亮，鸿钧翊太宁。
天开钓璜胄，家袭降崧灵。
復九萌阳管，生三瑞砌蓂。
毓贤兹表日，卫世遂传经。
览德重光旦，参机茂宰庭。
羣生倚舟檝，万化入丹青。
坐纳藏山史，追论象服刑。
前筹罄中悃，吉栋石基扃。
国竚汾阳考，人祈卫武龄。
孤心知所嚮，帝座六符星。
参政李侍郎宿斋中书累日不陪归驭因成拙句奉献
作者：宋庠
朝代：宋

摄飨蠲祠令，精心属辅臣。
斋房贪结佩，归轼阻均茵。
鹄鼎庖羞洁，鷄枝殿树春。
坐凝虚室白，行祓大宫神。
政伫畴咨若，朝瞻已事竣。
三秋怀盛德，方信采萧人。
参政李侍郎宿斋中书累日不陪归驭因成拙句奉献
作者：宋庠
朝代：宋

摄飨蠲祠令，精心属辅臣。斋房贪结佩，归轼阻均茵。鹄鼎庖羞洁，鸡枝殿树春。坐凝虚室白，行祓大宫神。政伫畴咨若，朝瞻已事竣。三秋怀盛德，方信采萧人。
參政李侍郎宿齋中書累日不陪歸馭因成拙句奉獻
作者：宋庠
朝代：宋

攝饗蠲祠令，精心屬輔臣。
齋房貪結佩，歸軾阻均茵。
鵠鼎庖羞潔，鷄枝殿樹春。
坐凝虛室白，行祓大宮神。
政佇疇咨若，朝瞻已事竣。
三秋懷盛德，方信採蕭人。
參政東平侍郎誕辰紀德
作者：宋庠
朝代：宋

帝業資寅亮，鴻鈞翊太寧。
天開釣璜胄，家襲降崧靈。
復九萌陽管，生三瑞砌蓂。
毓賢茲表日，衛世遂傳經。
覽德重光旦，參機茂宰庭。
羣生倚舟檝，萬化入丹青。
坐納藏山史，追論象服刑。
前籌罄中悃，吉棟石基扃。
國竚汾陽考，人祈衛武齡。
孤心知所嚮，帝座六符星。
受詔同編修敕令終篇例賜勳一轉謝參預東平會稽二公
作者：宋庠
朝代：宋

法家高議集朝緌，成績連茅被帝暉。
均賞已知羊胃爛，銘恩偏覺鼠肝微。
泥塗枉入鴻鈞用，腹背還憑逸翮飛。
天祿半生瘨眩病，猶堪持帚掃朱扉。
受詔論次令文踰月綱條未舉
作者：宋庠
朝代：宋

漢家甲令議蠲煩，曹札沈迷擁晝軒。
城旦千條紛未舉，始知黄老得名言。
受诏同编修敕令终篇例赐勋一转谢参预东平会稽二公
作者：宋庠
朝代：宋
体裁：七言律诗

法家高议集朝緌，成绩连茅被帝晖。均赏已知羊胃烂，铭恩偏觉鼠肝微。泥涂枉入鸿钧用，腹背还凭逸翮飞。天禄半生瘨眩病，犹堪持帚扫朱扉。
受诏论次令文踰月纲条未举
作者：宋庠
朝代：宋
体裁：七言绝句

汉家甲令议蠲烦，曹札沈迷拥昼轩。城旦千条纷未举，始知黄老得名言。
句
作者：宋庠
朝代：宋

轩野龙催驭，尧宫鹤厌寒。草平天一色，风暖燕双高。羽毛丹穴种，头角玉麟儿。积高人上雍，昭配礼从周。花寒阴鹤警，霜草腐萤疏。露夕梨津饱，霜天蟹甲肥。青牛恃力狂挨树。冰萼琼华次第开。
句·其一
作者：宋庠
朝代：宋

軒野龍催馭，堯宮鶴厭寒。
句·其一
作者：宋庠
朝代：宋

轩野龙催驭，尧宫鹤厌寒。
句·其一〇
作者：宋庠
朝代：宋

冰萼瓊華次第開。
句·其七
作者：宋庠
朝代：宋

筒分細細泉。
句·其七
作者：宋庠
朝代：宋

筒分细细泉。
句·其三
作者：宋庠
朝代：宋

羽毛丹穴种，头角玉麟儿。
句·其三
作者：宋庠
朝代：宋

羽毛丹穴種，頭角玉麟兒。
句·其九
作者：宋庠
朝代：宋

青牛恃力狂挨树。
句·其九
作者：宋庠
朝代：宋

青牛恃力狂挨樹。
句·其二
作者：宋庠
朝代：宋

草平天一色，風暖燕雙高。
句·其二
作者：宋庠
朝代：宋

草平天一色，风暖燕双高。
句·其五
作者：宋庠
朝代：宋

花寒阴鹤警，霜草腐萤疏。
句·其五
作者：宋庠
朝代：宋

花寒陰鶴警，霜草腐螢疏。
句·其八
作者：宋庠
朝代：宋

竹坞度钟声。
句·其八
作者：宋庠
朝代：宋

竹塢度鐘聲。
句·其六
作者：宋庠
朝代：宋

露夕梨津飽，霜天蟹甲肥。
句·其六
作者：宋庠
朝代：宋

露夕梨津饱，霜天蟹甲肥。
句·其十
作者：宋庠
朝代：宋
体裁：句

冰萼琼华次第开。
句·其四
作者：宋庠
朝代：宋

积高人上雍，昭配礼从周。
句·其四
作者：宋庠
朝代：宋

積高人上雍，昭配禮從周。
叹张縡
作者：宋庠
朝代：宋

峤外归来白发新，胸中无物有经纶。局当辕下骅骝足，倚著门边肮脏人。风雪又残梁苑岁，烟萝谁管楚山春。由来荣悴多如此，莫为前薪怨后薪。
叹张縡
作者：宋庠
朝代：宋

峤外归来白髮新，胸中无物有经纶。
局当辕下骅骝足，倚着门边骯脏人。
风雪又残梁苑岁，烟萝谁管楚山春。
由来荣悴多如此，莫为前薪怨后薪。
同万秀才讌杨侯别墅
作者：宋庠
朝代：宋
体裁：七言律诗

苑路轻骖拂晓霞，斗城南畔列侯家。临邛贵客倾中坐，漳水词人记后车。一石蒲桃先载酒，万株金谷正交花。风光不减兰亭会，醉墨凭君纪岁华。
同吳侍郎小園池上送楊端明歸馬上口占
作者：宋庠
朝代：宋

偶作河梁餞，翻爲池上賓。
歸驂不忍駕，新月共留人。
同吴侍郎小园池上送杨端明归马上口占
作者：宋庠
朝代：宋
体裁：五言绝句

偶作河梁饯，翻为池上宾。归骖不忍驾，新月共留人。
同年庞汝弼赴宰临贺见过叙别因成感咏
作者：宋庠
朝代：宋

朋好日寥落，征骖那忍闻。
先成数日恶，更负十年熏。
客棹秋泷水，官邮暮岭云。
图南尚良食，少作弔湘文。
同年庞汝弼赴宰临贺见过叙别因成感咏
作者：宋庠
朝代：宋

朋好日寥落，征骖那忍闻。先成数日恶，更负十年薰。客棹秋泷水，官邮暮岭云。图南尚良食，少作吊湘文。
同年胡宿自江外寄遗诗笔杂文
作者：宋庠
朝代：宋
体裁：七言律诗

万仞青云接翼翔，江南离思满雕章。轻投暗路珠无胫，骤濯迷魂玉有浆。奏记诸公多感慨，拟骚前哲剩凄凉。寄怀何止三年字，留秘传家古锦囊。
同年胡宿自江外寄遺詩筆雜文
作者：宋庠
朝代：宋

萬仞青雲接翼翔，江南離思滿雕章。
輕投暗路珠無脛，驟濯迷魂玉有漿。
奏記諸公多感慨，擬騷前哲剩凄凉。
寄懷何止三年字，留祕傳家古錦囊。
同年龐汝弼赴宰臨賀見過敘別因成感詠
作者：宋庠
朝代：宋

朋好日寥落，征驂那忍聞。
先成數日惡，更負十年薰。
客棹秋瀧水，官郵暮嶺雲。
圖南尚良食，少作弔湘文。
同萬秀才讌楊侯別墅
作者：宋庠
朝代：宋

苑路輕驂拂曉霞，斗城南畔列侯家。
臨邛貴客傾中坐，漳水詞人記後車。
一石蒲桃先載酒，萬株金谷正交花。
風光不減蘭亭會，醉墨憑君紀歲華。
后园新水初满坐高明台远眺
作者：宋庠
朝代：宋
体裁：七言律诗

济渠冰解逗奫沦，花柳兼催近郭春。城外天形低合野，水边楼影倒倾人。趁晴鱼意双游乐，助闹禽声百种新。老倚芳樽从外诮，且将吟啸代经纶。
后园秋物
作者：宋庠
朝代：宋

秋水清能浅，秋声断复寻。衰荷攲似扇，新菊碎于金。匏熟犹垂格，藤乾倒附林。日光寒转淡，山色远弥深。索索群芳歇，幽幽妙虑沉。薄言谢病晚，怅望丘中琴。
后园秋物
作者：宋庠
朝代：宋

秋水清能浅，秋声断復寻。
衰荷欹似扇，新菊碎于金。
匏熟犹垂格，藤干倒附林。
日光寒转淡，山色远弥深。
索索羣芳歇，幽幽妙虑沉。
薄言谢病晚，怅望丘中琴。
后池春水初满
作者：宋庠
朝代：宋
体裁：七言律诗

水从云表济祠来，春冻初消旧堰开。岸侧浅黄先映柳，石边新绿便成苔。就深整顿吴歈桨，因曲安排洛禊杯。莫道使君无野兴，把竿常到月中回。
吳侍郎生朝
作者：宋庠
朝代：宋

朝端舊記生賢日，使節臨門恩有秩。
詔書感會形溫辭，宴品豐華動私室。
降崧孕昴誠不誣，史簡詩絃互褒述。
賢人挹道隨汙隆，忽向西臺就安逸。
門弧紀旦還復周，瑞霰連天芳歲遒。
塤音箎曲會中坐，蘭叢玉樹來西州。
稱觴獻壽私庭裏，別得人生行樂意。
貳官禮樂春闈卿，托蹟逍遥漆園吏。
病尹論交情最深，因聲附祝成孤吟。
願將明哲保身智，遺我摧頹知止心。
吴侍郎生朝
作者：宋庠
朝代：宋

朝端旧记生贤日，使节临门恩有秩。诏书感会形温辞，宴品丰华动私室。降崧孕昴诚不诬，史简诗弦互褒述。贤人挹道随污隆，忽向西台就安逸。门弧纪旦还复周，瑞霰连天芳岁遒。埙音篪曲会中坐，兰丛玉树来西州。称觞献寿私庭里，别得人生行乐意。贰官礼乐春闱卿，托迹逍遥漆园吏。病尹论交情最深，因声附祝成孤吟。愿将明哲保身智，遗我摧颓知止心。
吴侍郎生朝
作者：宋庠
朝代：宋

朝端旧记生贤日，使节临门恩有秩。
诏书感会形温辞，宴品丰华动私室。
降崧孕昴诚不诬，史简诗絃互褒述。
贤人挹道随污隆，忽向西台就安逸。
门弧纪旦还復周，瑞霰连天芳岁遒。
埙音箎曲会中坐，兰丛玉树来西州。
称觞献寿私庭裏，别得人生行乐意。
贰官礼乐春闱卿，托蹟逍遥漆园吏。
病尹论交情最深，因声附祝成孤吟。
愿将明哲保身智，遗我摧颓知止心。
周道士本簪裳世家齠年便慕真教今爲廬江黄冠與余有中表之好千里見訪惻其孤立因告別也爲小詩以勞其志
作者：宋庠
朝代：宋

親見烏衣竹馬年，如何便學草樓仙。
長安名利非真趣，好趁春膏種玉田。
周道士本簪裳世家龆年便慕真教今为庐江黄冠与余有中表之好千里见访恻其孤立因告别也为小诗以劳其志
作者：宋庠
朝代：宋
体裁：七言绝句

亲见乌衣竹马年，如何便学草楼仙。长安名利非真趣，好趁春膏种玉田。
和中丞晏尚书乘舆宿殿致斋日巡仗遇雪
作者：宋庠
朝代：宋

十里甘泉卤簿新，即时天借雪清尘。
光含九陌疑无暝，花拂千旗旋作春。
夹路綵楼偏着粉，中天峣阙更成银。
绛驺案仗传呼盛，宁似梁王不悦辰。
和中丞晏尚书乘舆宿殿致斋日巡仗遇雪
作者：宋庠
朝代：宋

十里甘泉卤簿新，即时天借雪清尘。光含九陌疑无暝，花拂千旗旋作春。夹路綵楼偏著粉，中天峣阙更成银。绛驺案仗传呼盛，宁似梁王不悦辰。
和中丞晏尚书和答十二兄夜归遇雪之作
作者：宋庠
朝代：宋

有客天街夜辔还，霰花无数拂雕鞍。
路疑西极瑶池近，人似南朝鹤氅寒。
漏鼓传声催暝色，曲车迷辙寄余欢。
埙箎雅韵皆多感，偏觉阳春再和难。
和中丞晏尚书和答十二兄夜归遇雪之作
作者：宋庠
朝代：宋

有客天街夜辔还，霰花无数拂雕鞍。路疑西极瑶池近，人似南朝鹤氅寒。漏鼓传声催暝色，曲车迷辙寄馀欢。埙篪雅韵皆多感，偏觉阳春再和难。
和中丞晏尚书圆丘观礼
作者：宋庠
朝代：宋
体裁：七言律诗

三袭觚坛夜未央，金支蟾彩共荧煌。凤舆遥憩壝门次，翟尾交分褥路香。星魄媪神联绀席，文宗武祖侑瑶觞。万灵醉止纯休集，方信周家骏命长。
和中丞晏尚书忆谯涡二首
作者：宋庠
朝代：宋

谷浪如烟曲里深，使旗斋舫此幽寻。不知鱼鸟思人否，曾费东山拥鼻吟。沿缘绿筱无穷岸，萦带香荷几曲溪。可惜高秋真赏地，夕阳残月枉平西。
和中丞晏尚书忆谯涡二首·其一
作者：宋庠
朝代：宋
体裁：七言绝句

谷浪如烟曲里深，使旗斋舫此幽寻。不知鱼鸟思人否，曾费东山拥鼻吟。
和中丞晏尚书忆谯涡二首·其二
作者：宋庠
朝代：宋

沿缘绿筱无穷岸，萦带香荷几曲溪。可惜高秋真赏地，夕阳残月枉平西。
和中丞晏尚书木芙蓉金菊追忆谯郡旧花
作者：宋庠
朝代：宋

绛艳由来拒早霜，金英自欲应重阳。
主人昔意兼新意，併为寒葩两种香。
和中丞晏尚书木芙蓉金菊追忆谯郡旧花
作者：宋庠
朝代：宋

绛艳由来拒早霜，金英自欲应重阳。主人昔意兼新意，并为寒葩两种香。
和中丞晏尚书西园晚秋怀寄
作者：宋庠
朝代：宋

节物名园晚，风烟亦媚秋。钿梢低露竹，珠罅老霜榴。坞籁晴先响，窗霞暝自收。山楹谁侍坐，正似傅岩幽。众籁日萧萧，閒园气寂寥。风萍难覆水，霜叶易辞条。噪鹊繁声合，寒蝉旧吹飘。试寻篱下菊，邻酒浊盈瓢。
和中丞晏尚书西园晚秋怀寄·其一
作者：宋庠
朝代：宋
体裁：五言律诗

节物名园晚，风烟亦媚秋。钿梢低露竹，珠罅老霜榴。坞籁晴先响，窗霞暝自收。山楹谁侍坐，正似傅岩幽。
和中丞晏尚书西园晚秋怀寄·其二
作者：宋庠
朝代：宋
体裁：五言律诗

众籁日萧萧，閒园气寂寥。风萍难覆水，霜叶易辞条。噪鹊繁声合，寒蝉旧吹飘。试寻篱下菊，邻酒浊盈瓢。
和中丞晏尚书西园石楠红叶可爱
作者：宋庠
朝代：宋

几岁江南树，高秋洛涘园。碧姿先雨润，红意后霜繁。影叠光风动，梢迷夕照翻。一陪幽兴赏，容易到黄昏。
和中丞晏尚书西园石楠红叶可爱
作者：宋庠
朝代：宋

几岁江南树，高秋洛涘园。
碧姿先雨润，红意后霜繁。
影迭光风动，梢迷夕照翻。
一陪幽兴赏，容易到黄昏。
和中丞晏尚书观上御青城案警场
作者：宋庠
朝代：宋

崔嵬缯阙倚云梯，三叠鸣笳引夕鼙。使范雄严天意悦，瑞氛斜日紫垣西。
和中丞晏尚书观上御青城案警场
作者：宋庠
朝代：宋

崔嵬缯阙倚云梯，三迭鸣笳引夕鼙。
使范雄严天意悦，瑞氛斜日紫垣西。
和中丞晏尚書乘輿宿殿致齋日巡仗遇雪
作者：宋庠
朝代：宋

十里甘泉鹵簿新，即時天借雪清塵。
光含九陌疑無暝，花拂千旗旋作春。
夾路綵樓偏著粉，中天嶢闕更成銀。
絳騶案仗傳呼盛，寧似梁王不悅辰。
和中丞晏尚書和答十二兄夜歸遇雪之作
作者：宋庠
朝代：宋

有客天街夜轡還，霰花無數拂雕鞍。
路疑西極瑶池近，人似南朝鶴氅寒。
漏鼓傳聲催暝色，麴車迷轍寄餘歡。
塤箎雅韵皆多感，偏覺陽春再和難。
和中丞晏尚書圓丘觀禮
作者：宋庠
朝代：宋

三襲觚壇夜未央，金支蟾彩共熒煌。
鳳輿遥憩壝門次，翟尾交分褥路香。
星魄媼神聯紺席，文宗武祖侑瑶觴。
萬靈醉止純休集，方信周家駿命長。
和中丞晏尚書憶譙渦二首·其一
作者：宋庠
朝代：宋

穀浪如烟曲里深，使旗齋舫此幽尋。
不知魚鳥思人否，曾費東山擁鼻吟。
和中丞晏尚書憶譙渦二首·其二
作者：宋庠
朝代：宋

沿緣綠篠無窮岸，縈带香荷幾曲溪。
可惜高秋真賞地，夕陽殘月枉平西。
和中丞晏尚書木芙蓉金菊追憶譙郡舊花
作者：宋庠
朝代：宋

絳豔由來拒早霜，金英自欲應重陽。
主人昔意兼新意，併爲寒葩兩種香。
和中丞晏尚書西園晚秋懷寄·其一
作者：宋庠
朝代：宋

節物名園晚，風煙亦媚秋。
鈿梢低露竹，珠罅老霜榴。
塢籟晴先響，窗霞暝自收。
山楹誰侍坐，正似傅巖幽。
和中丞晏尚書西園晚秋懷寄·其二
作者：宋庠
朝代：宋

衆籟日蕭蕭，閒園氣寂寥。
風萍難覆水，霜葉易辭條。
噪鵲繁聲合，寒蟬舊吹飄。
試尋籬下菊，鄰酒濁盈瓢。
和中丞晏尚書西園石楠紅葉可愛
作者：宋庠
朝代：宋

幾歲江南樹，高秋洛涘園。
碧姿先雨潤，紅意後霜繁。
影疊光風動，梢迷夕照翻。
一陪幽興賞，容易到黄昏。
和中丞晏尚書觀上御青城案警場
作者：宋庠
朝代：宋

崔嵬繒闕倚雲梯，三疊鳴笳引夕鼙。
使範雄嚴天意悅，瑞氛斜日紫垣西。
和中函晏尚书忆谯涡二首
作者：宋庠
朝代：宋

沿缘绿篠无穷岸，萦带香荷几曲溪。
可惜高秋真赏地，夕阳残月枉平西。
和伯中尚书闻琵琶诗一绝
作者：宋庠
朝代：宋

香拨檀槽奉客杯，细音余响碎琼瑰。
只应强作弦中误，且欲周郎一顾回。
和伯中尚书闻琵琶诗一绝
作者：宋庠
朝代：宋

香拨檀槽奉客杯，细音馀响碎琼瑰。只应强作弦中误，且欲周郎一顾回。
和伯中尚書聞琵琶詩一絕
作者：宋庠
朝代：宋

香撥檀槽奉客杯，細音餘響碎瓊瑰。
只應强作弦中誤，且欲周郎一顧回。
和参政丁侍郎从驾出猎
作者：宋庠
朝代：宋

诏跸承冬令，郊畿辟狩场。钩陈来作卫，袀服正腾装。表野千旌合，舒围万骑张。清尘风效职，捧辔日呈祥。宝畤遥惊翟，天弧即射狼。林空平陆险，云断见鹰扬。猛圈聊夸汉，恩罗遂祝汤。数功浮白饮，均惠割鲜尝。别苑黄山外，仙城北斗傍。辅臣忠力盛，馀思满雕章。
和参政丁侍郎从驾出猎
作者：宋庠
朝代：宋

诏跸承冬令，郊畿闢狩场。
鈎陈来作卫，袀服正腾装。
表野千旌合，舒围万骑张。
清尘风效职，捧辔日呈祥。
宝畤遥惊翟，天弧即射狼。
林空平陆险，云断见鹰扬。
猛圈聊夸汉，恩罗遂祝汤。
数功浮白饮，均惠割鲜尝。
别苑黄山外，仙城北斗傍。
辅臣忠力盛，余思满雕章。
和参政丁侍郎洛下新置小园寄留台张郎中诗三首
作者：宋庠
朝代：宋

勤勤高意念林丘，新买溪园洛水头。千载圣贤方契会，恐君难作赤松游。芝廛松坞富烟霞，更接西台御史家。借问贤人何日聚，定知郎宿映台华。十亩名园隔世尘，山嵇风义暗相亲。只应岁晚凌霜操，并托松篁待主人。
和参政丁侍郎洛下新置小园寄留台张郎中诗三首·其一
作者：宋庠
朝代：宋
体裁：七言绝句

勤勤高意念林丘，新买溪园洛水头。千载圣贤方契会，恐君难作赤松游。
和参政丁侍郎洛下新置小园寄留台张郎中诗三首·其三
作者：宋庠
朝代：宋

十亩名园隔世尘，山嵇风义暗相亲。
只应岁晚凌霜操，併託松篁待主人。
和参政丁侍郎洛下新置小园寄留台张郎中诗三首·其三
作者：宋庠
朝代：宋

十亩名园隔世尘，山嵇风义暗相亲。只应岁晚凌霜操，并托松篁待主人。
和参政丁侍郎洛下新置小园寄留台张郎中诗三首·其二
作者：宋庠
朝代：宋
体裁：七言绝句

芝廛松坞富烟霞，更接西台御史家。借问贤人何日聚，定知郎宿映台华。
和參政丁侍郎從駕出獵
作者：宋庠
朝代：宋

詔蹕承冬令，郊畿闢狩場。
鈎陳來作衛，袀服正騰裝。
表野千旌合，舒圍萬騎張。
清塵風效職，捧轡日呈祥。
寶畤遥驚翟，天弧即射狼。
林空平陸險，雲斷見鷹揚。
猛圈聊夸漢，恩羅遂祝湯。
數功浮白飲，均惠割鮮嘗。
別苑黄山外，仙城北斗傍。
輔臣忠力盛，餘思滿雕章。
和參政丁侍郎洛下新置小園寄留臺張郎中詩三首·其一
作者：宋庠
朝代：宋

勤勤高意念林丘，新買溪園洛水頭。
千載聖賢方契會，恐君難作赤松游。
和參政丁侍郎洛下新置小園寄留臺張郎中詩三首·其三
作者：宋庠
朝代：宋

十畝名園隔世塵，山嵇風義暗相親。
只應歲晚凌霜操，併託松篁待主人。
和參政丁侍郎洛下新置小園寄留臺張郎中詩三首·其二
作者：宋庠
朝代：宋

芝廛松塢富煙霞，更接西臺御史家。
借問賢人何日聚，定知郎宿映台華。
和友人晚出池上
作者：宋庠
朝代：宋

節物更徂候，幽衿屬釣臺。
蘭苕兼佩長，桂葉學旗開。
鵲避驚弦去，魚隨晚餌來。
謝塘多藻思，弭蓋一相陪。
和友人晚出池上
作者：宋庠
朝代：宋
体裁：五言律诗

节物更徂候，幽衿属钓台。兰苕兼佩长，桂叶学旗开。鹊避惊弦去，鱼随晚饵来。谢塘多藻思，弭盖一相陪。
和吳侍郎寓趙中令韓王宅
作者：宋庠
朝代：宋

平昔元勳第，多年洛水頭。
荒池威鳳去，高棟野鴟愁。
木老爭侵日，花寒各媚秋。
猶欣賓館在，臨賞寄名流。
和吳侍郎微雨中與一二親友同登香山石樓
作者：宋庠
朝代：宋

伊瀨鳴秋麓，香樓隔雨溪。
天形林罅出，山脊霧中迷。
岸峻靈龕密，沙平野路低。
只應觀佛土，物物便堪齊。
和吳侍郎惠詩
作者：宋庠
朝代：宋

最樂乘秋浩氣全，洛臺歸興滿新篇。
霞漿不雜甘辛味，廟瑟都遺掩抑弦。
崑嶺希珍驚倦鵲，蘭臺清吹飲吟蟬。
欲知傳誦人多少，正似三都紙貴年。
和吳侍郎曏號樂城居士今復職守陝臨歧自哂二絕·其一
作者：宋庠
朝代：宋

竹圃雲齋謝病還，更將禪號擬香山。
詔恩敘舊君何讓，從古英賢不得閒。
和吳侍郎曏號樂城居士今復職守陝臨歧自哂二絕·其二
作者：宋庠
朝代：宋

催拜連翩鳳詔飛，樂城幽概願相違。
高雲出岫雖無意，且待商巖作雨歸。
和吳侍郎游普明禪院
作者：宋庠
朝代：宋

履道遺坊敞凈廬，昔人曾此賦閒居。
園經漢傳揮金罷，石記商賢作礪餘。
綠玉千竿多映水，蒼帷雙樹競凌虛。
神交不必論年輩，一夕清吟萬境如。
和吳侍郎留題北樓
作者：宋庠
朝代：宋

疾間勤勤解郡章，北樓舒嘯寄徜徉。
山圍軒后乘車野，水接堯民洗耳鄉。
拂衽風頭迎爽籟，壓林霞尾送殘陽。
冶城極望雖高世，爭奈臨秋鬢未霜。
和吳侍郎相從經歲忽有陝許之別見貺長句
作者：宋庠
朝代：宋

接武西臺屬鉅賢，琴樽歡意滿山川。
論交共到忘言地，感別空驚易守年。
陝界霜氛迎喜氣，潁郊秋色犯華顛。
卜鄰自有歸休約，終就溪林占一廛。
和吳侍郎答汝州諸官唱酬之作
作者：宋庠
朝代：宋

青管裁篇屬舊僚，賡歌奇意亦飄飄。
橫徽曲妙誰逃賞，過物風清盡應簫。
此路煙霞催入洛，他年簪笏慶歸朝。
乘秋不奈多高興，重取蘭薰答楚謠。
和吳侍郎自陝歸闕
作者：宋庠
朝代：宋

幾日星催召節飛，迎車千蓋溢郊畿。
秦城璧返蠅休汙，軒閣巢高鳳始歸。
兩憩甘棠歌美化，重攀溫樹悵流暉。
因君更感忠虔意，夕夢翩翩遶帝闈。
和吳侍郎見貺白蓮
作者：宋庠
朝代：宋

田田香葉滿橋陰，鏤玉仙葩照玉潯。
應恐天姿太明潔，淺紅微綠護芳心。
和吳侍郎謝予送酒
作者：宋庠
朝代：宋

歲稔兵厨富酒材，幾槽新溜滴芳醅。
秋香自與蘭英合，春色潜依竹葉回。
蟹甲佐歡賓斝溢，鴟幐參貢縣郵催。
雖非平樂十千斗，願奉康成三百杯。
和吳侍郎謝余洎諸朝客見過亭沼
作者：宋庠
朝代：宋

碧瓦新堂壓素波，主人歡意駐鳴珂。
風清共覺煩襟快，觴急都忘醉弁俄。
江葦有情侵岸出，野鷗無事掠船過。
西牆墨妙須珍護，皇祐高秋勝永和。
和吳侍郎題寶應僧房白雞冠花
作者：宋庠
朝代：宋

野卉秀禪庭，瑶華發素英。
託根真不染，肖質似先鳴。
露葉疑藏羽，烟蕤更作纓。
何妨依忍草，休辯好丹名。
和吳侍郎龍門寶應寺設齋
作者：宋庠
朝代：宋

闕塞千巖入畫圖，八關修供柅征車。
半斤運泰賢將用，不二門深疾始除。
香鉢凈羞熏寶席，法螺仙曲逗晴虛。
從茲定許陪登覺，肯效區區栗里輿。
和吴侍郎向号乐城居士今复职守陕临歧自哂二绝
作者：宋庠
朝代：宋

竹圃云斋谢病还，更将禅号拟香山。诏恩叙旧君何让，从古英贤不得閒。催拜连翩凤诏飞，乐城幽概愿相违。高云出岫虽无意，且待商岩作雨归。
和吴侍郎向号乐城居士今復职守陕临歧自哂二绝·其一
作者：宋庠
朝代：宋
体裁：七言绝句

竹圃云斋谢病还，更将禅号拟香山。诏恩叙旧君何让，从古英贤不得閒。
和吴侍郎向号乐城居士今復职守陕临歧自哂二绝·其二
作者：宋庠
朝代：宋
体裁：七言绝句

催拜连翩凤诏飞，乐城幽概愿相违。高云出岫虽无意，且待商岩作雨归。
和吴侍郎寓赵中令韩王宅
作者：宋庠
朝代：宋
体裁：五言律诗

平昔元勋第，多年洛水头。荒池威凤去，高栋野鸱愁。木老争侵日，花寒各媚秋。犹欣宾馆在，临赏寄名流。
和吴侍郎微雨中与一二亲友同登香山石楼
作者：宋庠
朝代：宋
体裁：五言律诗

伊濑鸣秋麓，香楼隔雨溪。天形林罅出，山脊雾中迷。岸峻灵龛密，沙平野路低。只应观佛土，物物便堪齐。
和吴侍郎惠诗
作者：宋庠
朝代：宋
体裁：七言律诗

最乐乘秋浩气全，洛台归兴满新篇。霞浆不杂甘辛味，庙瑟都遗掩抑弦。昆岭希珍惊倦鹊，兰台清吹饮吟蝉。欲知传诵人多少，正似三都纸贵年。
和吴侍郎游普明禅院
作者：宋庠
朝代：宋

履道遗坊敞净庐，昔人曾此赋閒居。园经汉传挥金罢，石记商贤作砺馀。绿玉千竿多映水，苍帷双树竞凌虚。神交不必论年辈，一夕清吟万境如。
和吴侍郎游普明禅院
作者：宋庠
朝代：宋

履道遗坊敞凈庐，昔人曾此赋閒居。
园经汉传挥金罢，石记商贤作砺余。
绿玉千竿多映水，苍帷双树竞凌虚。
神交不必论年辈，一夕清吟万境如。
和吴侍郎留题北楼
作者：宋庠
朝代：宋
体裁：七言律诗

疾间勤勤解郡章，北楼舒啸寄徜徉。山围轩后乘车野，水接尧民洗耳乡。拂衽风头迎爽籁，压林霞尾送残阳。冶城极望虽高世，争奈临秋鬓未霜。
和吴侍郎相从经岁忽有陕许之别见贶长句
作者：宋庠
朝代：宋

接武西台属鉅贤，琴樽欢意满山川。
论交共到忘言地，感别空惊易守年。
陕界霜氛迎喜气，颍郊秋色犯华颠。
卜邻自有归休约，终就溪林占一廛。
和吴侍郎相从经岁忽有陕许之别见贶长句
作者：宋庠
朝代：宋

接武西台属钜贤，琴樽欢意满山川。论交共到忘言地，感别空惊易守年。陕界霜氛迎喜气，颍郊秋色犯华颠。卜邻自有归休约，终就溪林占一廛。
和吴侍郎答汝州诸官唱酬之作
作者：宋庠
朝代：宋

青管裁篇属旧僚，赓歌奇意亦飘飘。
横徽曲妙谁逃赏，过物风清尽应箫。
此路烟霞催入洛，他年簪笏庆归朝。
乘秋不奈多高兴，重取兰熏答楚谣。
和吴侍郎答汝州诸官唱酬之作
作者：宋庠
朝代：宋

青管裁篇属旧僚，赓歌奇意亦飘飘。横徽曲妙谁逃赏，过物风清尽应箫。此路烟霞催入洛，他年簪笏庆归朝。乘秋不奈多高兴，重取兰薰答楚谣。
和吴侍郎自陕归阙
作者：宋庠
朝代：宋

几日星催召节飞，迎车千盖溢郊畿。秦城璧返蝇休污，轩阁巢高凤始归。两憩甘棠歌美化，重攀温树怅流晖。因君更感忠虔意，夕梦翩翩绕帝闱。
和吴侍郎自陕归阙
作者：宋庠
朝代：宋

几日星催召节飞，迎车千盖溢郊畿。
秦城璧返蝇休污，轩阁巢高凤始归。
两憩甘棠歌美化，重攀温树怅流晖。
因君更感忠虔意，夕梦翩翩遶帝闱。
和吴侍郎见贶白莲
作者：宋庠
朝代：宋
体裁：七言绝句

田田香叶满桥阴，镂玉仙葩照玉浔。应恐天姿太明洁，浅红微绿护芳心。
和吴侍郎谢予送酒
作者：宋庠
朝代：宋
体裁：七言律诗

岁稔兵厨富酒材，几槽新溜滴芳醅。秋香自与兰英合，春色潜依竹叶回。蟹甲佐欢宾斝溢，鸱幐参贡县邮催。虽非平乐十千斗，愿奉康成三百杯。
和吴侍郎谢余洎诸朝客见过亭沼
作者：宋庠
朝代：宋

碧瓦新堂压素波，主人欢意驻鸣珂。
风清共觉烦襟快，觞急都忘醉弁俄。
江苇有情侵岸出，野鸥无事掠船过。
西墙墨妙须珍护，皇佑高秋胜永和。
和吴侍郎谢余洎诸朝客见过亭沼
作者：宋庠
朝代：宋

碧瓦新堂压素波，主人欢意驻鸣珂。风清共觉烦襟快，觞急都忘醉弁俄。江苇有情侵岸出，野鸥无事掠船过。西墙墨妙须珍护，皇祐高秋胜永和。
和吴侍郎题宝应僧房白鸡冠花
作者：宋庠
朝代：宋

野卉秀禅庭，瑶华发素英。托根真不染，肖质似先鸣。露叶疑藏羽，烟蕤更作缨。何妨依忍草，休辩好丹名。
和吴侍郎题宝应僧房白鸡冠花
作者：宋庠
朝代：宋

野卉秀禅庭，瑶华发素英。
託根真不染，肖质似先鸣。
露叶疑藏羽，烟蕤更作缨。
何妨依忍草，休辩好丹名。
和吴侍郎龙门宝应寺设斋
作者：宋庠
朝代：宋

阙塞千岩入画图，八关修供柅征车。半斤运泰贤将用，不二门深疾始除。香钵净羞熏宝席，法螺仙曲逗晴虚。从兹定许陪登觉，肯效区区栗里舆。
和吴侍郎龙门宝应寺设斋
作者：宋庠
朝代：宋

阙塞千岩入画图，八关修供柅征车。
半斤运泰贤将用，不二门深疾始除。
香钵凈羞熏宝席，法螺仙曲逗晴虚。
从兹定许陪登觉，肯效区区栗里舆。
和子京旅况
作者：宋庠
朝代：宋
体裁：七言律诗

春城岑寂早花开，久脱冠梁有薄埃。安邑本缘饥腹累，茂陵非为富赀来。惊罗晚雀同茅宇，争席春农伴茗杯。自有忘言记真意，不烦骚客赋衔枚。
和子京旅況
作者：宋庠
朝代：宋

春城岑寂早花開，久脫冠梁有薄埃。
安邑本緣饑腹累，茂陵非爲富貲來。
驚羅晚雀同茅宇，爭席春農伴茗杯。
自有忘言記真意，不煩騷客賦銜枚。
和寄花詩
作者：宋庠
朝代：宋

省訪春叢豔最殊，寄來猶識錦霞舒。
名園自寶仙葩種，可是全因勿翦餘。
和寄花诗
作者：宋庠
朝代：宋

省访春丛艳最殊，寄来犹识锦霞舒。名园自宝仙葩种，可是全因勿剪馀。
和寄花诗
作者：宋庠
朝代：宋

省访春丛艳最殊，寄来犹识锦霞舒。
名园自宝仙葩种，可是全因勿翦余。
和晏尚书宣德门侍宴观灯
作者：宋庠
朝代：宋
体裁：七言绝句

梵楼佛火千轮出，汉畤神光百道来。为报金吾休禁夜，太平箫鼓宴钧台。
和晏尚书宴归马上醉题
作者：宋庠
朝代：宋

宝阙凌云宴罢初，纷纷归骑徧春衢。
灯光月彩留清玩，不觉车前甚宠呼。
和晏尚书宴归马上醉题
作者：宋庠
朝代：宋

宝阙凌云宴罢初，纷纷归骑遍春衢。灯光月彩留清玩，不觉车前甚宠呼。
和晏尚書宣德門侍宴觀燈
作者：宋庠
朝代：宋

梵樓佛火千輪出，漢畤神光百道來。
爲報金吾休禁夜，太平簫鼓宴鈞臺。
和晏尚書宴歸馬上醉題
作者：宋庠
朝代：宋

寶闕凌雲宴罷初，紛紛歸騎徧春衢。
燈光月彩留清玩，不覺車前甚寵呼。
和朱舅暮春积雨
作者：宋庠
朝代：宋
体裁：七言律诗

沮洳江云寂寞春，一轩风雨叹弥旬。灰残淮馆蟾韬晕，石去湘陵燕湿身。委路落花红罢舞，傍楼低柳绿争颦。萧萧枉结年华恨，愁煞西州掩鼻人。
和朱舅暮春積雨
作者：宋庠
朝代：宋

沮洳江雲寂寞春，一軒風雨歎彌旬。
灰殘淮館蟾韜暈，石去湘陵燕濕身。
委路落花紅罷舞，傍樓低柳綠爭顰。
蕭蕭枉結年華恨，愁煞西州掩鼻人。
和杨学士和答中丞晏尚书西园玩菊
作者：宋庠
朝代：宋

憭慄众芳歇，金英无与俦。香疑饮潭日，欢似漉巾秋。润蘤霜华入，薰丛野色留。郢兰休自咤，冰玉此赓酬。
和杨学士和答中丞晏尚书西园玩菊
作者：宋庠
朝代：宋

憭栗众芳歇，金英无与俦。
香疑饮潭日，欢似漉巾秋。
润蘤霜华入，熏丛野色留。
郢兰休自咤，冰玉此赓酬。
和柴天休郑舍人奉祠太一见怀之作
作者：宋庠
朝代：宋

初启冬冥琯，知祠亳忌坛。云璈赓夜曲，琼蕊供朝餐。真御扶飙远，仙威抱斗寒。劳君怀晤语，此夕宿坡銮。
和柴天休郑舍人奉祠太一见怀之作
作者：宋庠
朝代：宋

初启冬冥管，知祠亳忌坛。
云璈赓夜曲，琼蕊供朝餐。
真御扶飈远，僊威抱斗寒。
劳君怀晤语，此夕宿坡銮。
和柴天休鄭舍人奉祠太一見懷之作
作者：宋庠
朝代：宋

初啟冬冥琯，知祠亳忌壇。
雲璈賡夜曲，瓊蕊供朝餐。
真御扶飈遠，僊威抱斗寒。
勞君懷晤語，此夕宿坡鑾。
和梵才寄林逋处士
作者：宋庠
朝代：宋

白首江湖传散人，天弢解尽有天真。
汉家不惜青蒲费，终为枚生一裹轮。
和梵才寄林逋处士
作者：宋庠
朝代：宋

白首江湖传散人，天韬解尽有天真。汉家不惜青蒲费，终为枚生一裹轮。
和梵才寄林逋處士
作者：宋庠
朝代：宋

白首江湖傳散人，天弢解盡有天真。
漢家不惜青蒲費，終爲枚生一裹輪。
和楊學士和答中丞晏尚書西園玩菊
作者：宋庠
朝代：宋

憭慄衆芳歇，金英無與儔。
香疑飲潭日，歡似漉巾秋。
潤蘤霜華入，薰叢野色留。
郢蘭休自咤，冰玉此賡酬。
和河間通博王太博見貺春雨應時雅什
作者：宋庠
朝代：宋

東來春色變層陰，甘霈前符望歲心。
雲葉乍驚重礎潤，土膏先過一犂深。
皇慈已浹流根澤，芳節殊非貫序霖。
忽枉新篇真寡和，鼻聲衰濁費長吟。
和河间通博王太博见贶春雨应时雅什
作者：宋庠
朝代：宋

东来春色变层阴，甘霈前符望岁心。云叶乍惊重础润，土膏先过一犁深。皇慈已浃流根泽，芳节殊非贯序霖。忽枉新篇真寡和，鼻声衰浊费长吟。
和河间通博王太博见贶春雨应时雅什
作者：宋庠
朝代：宋

东来春色变层阴，甘霈前符望岁心。
云叶乍惊重础润，土膏先过一犂深。
皇慈已浃流根泽，芳节殊非贯序霖。
忽枉新篇真寡和，鼻声衰浊费长吟。
和答吳充學士見寄長韵
作者：宋庠
朝代：宋

多士秀王國，珍羣鶩天衢。
其間延陵季，煜煜承華跗。
盛藻班蔡流，芳年終賈徒。
籤芸擁石室，札綈紛鴻都。
刊僞富清暇，壯思彌天隅。
投我塵外什，粲然風義俱。
幽襟恣申詠，不覺頹陽烏。
渴吻潄仙液，饑腸涵道腴。
衰翁牽夙尚，騷雅嘗馳驅。
疲足道雖頓，流波心未渝。
過門輒大嚼，臨博猶狂呼。
詎云獲真賞，聊復愜所娛。
矧繄絕唱贈，無脛來明珠。
報之乏瓊玖，寶玩徒區區。
和答吴充学士见寄长韵
作者：宋庠
朝代：宋

多士秀王国，珍羣鹜天衢。
其间延陵季，煜煜承华跗。
盛藻班蔡流，芳年终贾徒。
籤芸拥石室，札绨纷鸿都。
刊僞富清暇，壮思弥天隅。
投我尘外什，粲然风义俱。
幽襟恣申咏，不觉颓阳乌。
渴吻潄仙液，饥肠涵道腴。
衰翁牵夙尚，骚雅尝驰驱。
疲足道虽顿，流波心未渝。
过门辄大嚼，临博犹狂呼。
讵云获真赏，聊復惬所娱。
矧繄绝唱赠，无胫来明珠。
报之乏琼玖，宝玩徒区区。
和答吴充学士见寄长韵
作者：宋庠
朝代：宋

多士秀王国，珍群鹜天衢。其间延陵季，煜煜承华跗。盛藻班蔡流，芳年终贾徒。签芸拥石室，札绨纷鸿都。刊伪富清暇，壮思弥天隅。投我尘外什，粲然风义俱。幽襟恣申咏，不觉颓阳乌。渴吻漱仙液，饥肠涵道腴。衰翁牵夙尚，骚雅尝驰驱。疲足道虽顿，流波心未渝。过门辄大嚼，临博犹狂呼。讵云获真赏，聊复惬所娱。矧繄绝唱赠，无胫来明珠。报之乏琼玖，宝玩徒区区。
和答并州經略太尉相公元日見寄
作者：宋庠
朝代：宋

邊亭春色感離居，猶記衰齡本命餘。
樽味阻陪曹相國，带圍空老沈尚書。
軍中鼓吹千蹄馬，物外風煙一壑魚。
幹棟不材須適分，願公容我作莊樗。
和答并州经略太尉相公元日见寄
作者：宋庠
朝代：宋

边亭春色感离居，犹记衰龄本命余。
樽味阻陪曹相国，带围空老沈尚书。
军中鼓吹千蹄马，物外风烟一壑鱼。
干栋不材须适分，愿公容我作庄樗。
和答并州经略太尉相公元日见寄
作者：宋庠
朝代：宋

边亭春色感离居，犹记衰龄本命馀。樽味阻陪曹相国，带围空老沈尚书。军中鼓吹千蹄马，物外风烟一壑鱼。干栋不材须适分，愿公容我作庄樗。
和答李学士见寄长韵
作者：宋庠
朝代：宋
体裁：古风

璇源多清派，兰谷无绝芳。之子相门裔，高才映周行。妙年弄文史，雅志含圭璋。中岁困官簿，铢两争低昂。一通金闺籍，荏苒潘鬓霜。剖符屡麾阮，执戟更疲扬。闻君近多暇，归偃三经堂。左右褫绅组，纵横罗巾箱。安驱仁义涂，弭节名声场。战酣道始胜，心泰无癯尪。壮思挟飞藻，诏我临霞章。我时坐铃阁，寂寞如禅房。开缄一快读，隽味腴且长。高义溢句流，清风随篇翔。感人不无意，在水河汤汤。吾匪辩音者，空冀怀仁藏。矧属岁躔暮，百卉皆芸黄。何以谢君子，松柏同苍苍。
和答李學士見寄長韵
作者：宋庠
朝代：宋

璇源多清派，蘭谷無絕芳。
之子相門裔，高才映周行。
妙年弄文史，雅志含圭璋。
中歲困官簿，銖兩爭低昂。
一通金閨籍，荏苒潘鬢霜。
剖符屢麾阮，執戟更疲揚。
聞君近多暇，歸偃三經堂。
左右褫紳組，縱橫羅巾箱。
安驅仁義塗，弭節名聲場。
戰酣道始勝，心泰無癯尪。
壯思挾飛藻，詔我臨霞章。
我時坐鈴閣，寂寞如禪房。
開緘一快讀，雋味腴且長。
高義溢句流，清風隨篇翔。
感人不無意，在水河湯湯。
吾匪辯音者，空冀懷仁藏。
矧屬歲躔暮，百卉皆芸黄。
何以謝君子，松柏同蒼蒼。
和答越州吕乡见赠之作兼以为别
作者：宋庠
朝代：宋

绿发仙郎得郡新，颍川重喜拂征尘。樽前道旧情无改，马上裁篇笔有春。万里江山迎使旆，九门冠剑别朝绅。请君更读韦平传，莫把家声苦让人。
和答越州吕乡见赠之作兼以为别
作者：宋庠
朝代：宋

绿髮仙郎得郡新，颍川重喜拂征尘。
樽前道旧情无改，马上裁篇笔有春。
万里江山迎使旆，九门冠剑别朝绅。
请君更读韦平传，莫把家声苦让人。
和答越州呂鄉見贈之作兼以爲別
作者：宋庠
朝代：宋

綠髮仙郎得郡新，潁川重喜拂征塵。
樽前道舊情無改，馬上裁篇筆有春。
萬里江山迎使旆，九門冠劍別朝紳。
請君更讀韋平傳，莫把家聲苦讓人。
和經略宣徽吳太尉以將經洛陽舊隠之作
作者：宋庠
朝代：宋

公有長才動縉紳，朝廷不肯棄名臣。
高懷空結山中社，遠略今清塞外塵。
竹塢未荒溪葉密，菊叢雖舊徑花新。
南臺素壁題名處，莫惜麾鐃一駐輪。
和经略宣徽吴太尉以将经洛阳旧隠之作
作者：宋庠
朝代：宋
体裁：七言律诗

公有长才动缙绅，朝廷不肯弃名臣。高怀空结山中社，远略今清塞外尘。竹坞未荒溪叶密，菊丛虽旧径花新。南台素壁题名处，莫惜麾铙一驻轮。
和致政王子融侍郎喜昭文庞相公登庸
作者：宋庠
朝代：宋

感会由来属俊贤，谁知出处更相先。蒲且卷弋冥鸿日，荀令开池浴凤年。佚老疏金催具酒，济时商楫正横川。高风盛德俱难状，留与名山信史传。
和致政王子融侍郎喜昭文庞相公登庸
作者：宋庠
朝代：宋

感会由来属儁贤，谁知出处更相先。
蒲且卷弋冥鸿日，荀令开池浴凤年。
佚老疏金催具酒，济时商楫正横川。
高风盛德俱难状，留与名山信史传。
和致政王子融侍郎喜昭文龐相公登庸
作者：宋庠
朝代：宋

感會由來屬儁賢，誰知出處更相先。
蒲且卷弋冥鴻日，荀令開池浴鳳年。
佚老疏金催具酒，濟時商楫正橫川。
高風盛德俱難狀，留與名山信史傳。
和謝酒
作者：宋庠
朝代：宋

臘脚春槽細溜香，一杯何幸得君嘗。
十年離恨無銷處，且付山公酩酊鄉。
和谢酒
作者：宋庠
朝代：宋
体裁：七言绝句

腊脚春槽细溜香，一杯何幸得君尝。十年离恨无销处，且付山公酩酊乡。
和运使王密学西亭未开牡丹
作者：宋庠
朝代：宋

新年西圃带轻寒，芳意含华洽客欢。瑞露只知催濯锦，朝霞犹欲隐乘鸾。暗期玉蕊蜂窠润，偷裛天香蝶粉乾。应为主人恩不浅，并留颜色占春阑。
和运使王密学西亭未开牡丹
作者：宋庠
朝代：宋

新年西圃带轻寒，芳意含华洽客欢。
瑞露只知催濯锦，朝霞犹欲隠乘鸾。
暗期玉蕊蜂窠润，偷裛天香蝶粉干。
应为主人恩不浅，併留颜色占春阑。
和运使王密学见赏公醖
作者：宋庠
朝代：宋
体裁：五言排律

公秫丰秋酿，兵厨絜燕罍。如何勤使传，不许釂离杯。蚁瓮方涵液，鸱幐幸载醅。欢游虽暂隔，飞藻已先回。左手螯初美，东篱菊尚开。故人宽礼分，一笑伫行台。
和通判刁博士属疾次韵
作者：宋庠
朝代：宋

退食仍移疾，消烦尚偃床。
玉姿经毁润，松色贯寒芳。
潄液仙池满，观心慧炬光。
清魂同鹤警，妙数喜龟长。
且答毗城问，休回楚客肠。
定知灵气復，新句有风霜。
和通判刁博士属疾次韵
作者：宋庠
朝代：宋

退食仍移疾，消烦尚偃床。玉姿经燬润，松色贯寒芳。漱液仙池满，观心慧炬光。清魂同鹤警，妙数喜龟长。且答毗城问，休回楚客肠。定知灵气复，新句有风霜。
和通判刁博士屬疾次韵
作者：宋庠
朝代：宋

退食仍移疾，消煩尚偃牀。
玉姿經燬潤，松色貫寒芳。
潄液仙池滿，觀心慧炬光。
清魂同鶴警，妙數喜龜長。
且答毗城問，休回楚客腸。
定知靈氣復，新句有風霜。
和運使王密學西亭未開牡丹
作者：宋庠
朝代：宋

新年西圃带輕寒，芳意含華洽客歡。
瑞露只知催濯錦，朝霞猶欲隠乘鸞。
暗期玉蕊蜂窠潤，偷裛天香蝶粉乾。
應爲主人恩不淺，併留顔色占春闌。
和運使王密學見賞公醖
作者：宋庠
朝代：宋

公秫豐秋釀，兵厨絜燕罍。
如何勤使傳，不許釂離杯。
蟻甕方涵液，鴟幐幸載醅。
歡游雖暫隔，飛藻已先回。
左手螯初美，東籬菊尚開。
故人寬禮分，一笑佇行臺。
和龍圖王學士經涂洛邑見寄
作者：宋庠
朝代：宋

謝病台階別邃旒，更榮符鑰守司州。
篋書已辯恩難報，臺禮雖頒政未修。
潄石洛波鳴佩曉，插雲嵩色紺屏秋。
煩君麗句催登覽，欲便長隨麋鹿游。
和龙图王学士经涂洛邑见寄
作者：宋庠
朝代：宋

谢病台阶别邃旒，更荣符钥守司州。箧书已辩恩难报，台礼虽颁政未修。漱石洛波鸣佩晓，插云嵩色绀屏秋。烦君丽句催登览，欲便长随麋鹿游。
和龙图王学士经涂洛邑见寄
作者：宋庠
朝代：宋

谢病台阶别邃旒，更荣符钥守司州。
箧书已辩恩难报，台礼虽颁政未修。
潄石洛波鸣佩晓，插云嵩色绀屏秋。
烦君丽句催登览，欲便长随麋鹿游。
咏史
作者：宋庠
朝代：宋
体裁：七言绝句

袁褚才名自古稀，可嗟高节晚相违。迟行便足为丞相，枉受黄罗乳母衣。
咏槐
作者：宋庠
朝代：宋
体裁：七言绝句

万物迎春兔目开，亭亭圆影覆莓苔。孤根信得全身地，可待山中养不材。
咏竹
作者：宋庠
朝代：宋
体裁：七言绝句

嵇阮生平忆共游，此君高节最凌秋。儿童少作并门骑，千亩留封渭水侯。
哭公实学士
作者：宋庠
朝代：宋

高子北方士，才为国之华。
灵襟绝尘藻，丽藻纷春葩。
虽云服缰锁，高意笼青霞。
子昔久蒙润，逢辰亨乃嘉。
联飞奉台阁，相顾引龟緺。
鲍叔不予怯，楚臣宁汝瑕。
诏书频出沐，归辔屡回车。
时过蒋生径，或诣子云家。
柏将松并悦，人与室非遐。
自谓百年分，风期何所嗟。
君命良不淑，浮生兹有涯。
沈疴犯霜露，幽谶发龙蛇。
美志一朝尽，余哀千古赊。
招魂知是否，生肘讵真耶。
涂斤失郢匠，膝席夭长沙。
青黄饰沟木，藩褥坠风花。
世事一以谬，何言定隆窊。
都门执讴绋，原路引哀笳。
夕云旌外惨，春日冢头斜。
自此掩瑶轸，其谁知伯牙。
哭公实学士
作者：宋庠
朝代：宋

高子北方士，才为国之华。灵襟绝尘藻，丽藻纷春葩。虽云服缰锁，高意笼青霞。子昔久蒙润，逢辰亨乃嘉。联飞奉台阁，相顾引龟緺。鲍叔不予怯，楚臣宁汝瑕。诏书频出沐，归辔屡回车。时过蒋生径，或诣子云家。柏将松并悦，人与室非遐。自谓百年分，风期何所嗟。君命良不淑，浮生兹有涯。沈疴犯霜露，幽谶发龙蛇。美志一朝尽，馀哀千古赊。招魂知是否，生肘讵真耶。涂斤失郢匠，膝席夭长沙。青黄饰沟木，藩褥坠风花。世事一以谬，何言定隆窊。都门执讴绋，原路引哀笳。夕云旌外惨，春日冢头斜。自此掩瑶轸，其谁知伯牙。
哭公實學士
作者：宋庠
朝代：宋

高子北方士，才爲國之華。
靈襟絕塵藻，麗藻紛春葩。
雖云服韁鎖，高意籠青霞。
子昔久蒙潤，逢辰亨乃嘉。
聯飛奉臺閣，相顧引龜緺。
鮑叔不予怯，楚臣寧汝瑕。
詔書頻出沐，歸轡屢回車。
時過蔣生徑，或詣子雲家。
柏將松竝悅，人與室非遐。
自謂百年分，風期何所嗟。
君命良不淑，浮生茲有涯。
沈疴犯霜露，幽讖發龍蛇。
美志一朝盡，餘哀千古賒。
招魂知是否，生肘詎真耶。
塗斤失郢匠，膝席夭長沙。
青黄飾溝木，藩褥墜風花。
世事一以謬，何言定隆窊。
都門執謳紼，原路引哀笳。
夕雲旌外慘，春日塚頭斜。
自此掩瑶軫，其誰知伯牙。
哭子正直講
作者：宋庠
朝代：宋

頍弁王門客，橫經胄席師。
頻揚四巡頌，屢析六身疑。
寂寞終嘲白，侏儒詎信饑。
一朝嗟溘盡，福善亦予欺。
哭子正直讲
作者：宋庠
朝代：宋
体裁：五言律诗

頍弁王门客，横经胄席师。频扬四巡颂，屡析六身疑。寂寞终嘲白，侏儒讵信饥。一朝嗟溘尽，福善亦予欺。
啸台
作者：宋庠
朝代：宋

孤壁横天畿，岿然袤寻丈。恭承晋高士，尝此摅遐想。临风挹胜轨，意若无今曩。当涂昔战龙，典午方搆象。忠贤履危运，鳞羽婴密网。烈烈炽邦刑，耽耽剪人望。嵇吕膏砧斧，涛舒受羁鞅。先生机且神，妙用包群枉。兀尔谢将迎，隤然寄昏放。礼法虽我雠，智恬非外奖。恻怆广武游，留连步兵酿。朅来桑梓国，凭高念长往。舒啸万籁先，浮精九皇上。归禽宛颈还，秣驷临刍仰。当日天地心，寥寥共悲壮。咄嗟涉千祀，隐轸存遗壤。临岸知是非，俎豆犹彷像。我来一倾耳，城隅断馀响。枭鹗愁空林，狐狸语平莽。高韵邈已徂，清铭复谁赏。尝闻史氏传，涂穷辄怊怅。正人与直辔，何代非流荡。淳风日已微，投辞谢精爽。
啸台
作者：宋庠
朝代：宋

孤壁横天畿，岿然袤寻丈。
恭承晋高士，尝此摅遐想。
临风挹胜轨，意若无今曩。
当涂昔战龙，典午方构象。
忠贤履危运，鳞羽婴密网。
烈烈炽邦刑，耽耽翦人望。
嵇吕膏碪斧，涛舒受羁鞅。
先生机且神，妙用包羣枉。
兀尔谢将迎，隤然寄昏放。
礼法虽我雠，智恬非外奬。
恻怆广武游，留连步兵酿。
朅来桑梓国，凭高念长往。
舒啸万籁先，浮精九皇上。
归禽宛颈还，秣驷临刍仰。
当日天地心，寥寥共悲壮。
咄嗟涉千祀，隠轸存遗壤。
临岸知是非，俎豆犹彷像。
我来一倾耳，城隅断余响。
枭鹗愁空林，狐狸语平莽。
高韵邈已徂，清铭復谁赏。
尝闻史氏传，涂穷辄怊怅。
正人与直辔，何代非流荡。
淳风日已微，投辞谢精爽。
善惠师禅斋
作者：宋庠
朝代：宋

象马王城地，禅扃此独开。
漏声随叶换，风意绕幡来。
驯鸽依斋树，飞花恋讲台。
朝珂时一集，併为碧云才。
善惠师禅斋
作者：宋庠
朝代：宋

象马王城地，禅扃此独开。漏声随叶换，风意绕幡来。驯鸽依斋树，飞花恋讲台。朝珂时一集，并为碧云才。
善惠師禪齋
作者：宋庠
朝代：宋

象馬王城地，禪扃此獨開。
漏聲隨葉換，風意繞幡來。
馴鴿依齋樹，飛花戀講臺。
朝珂時一集，併爲碧雲才。
喜晴晚归
作者：宋庠
朝代：宋

八月高空卷断霓，落霞残照掖门西。
仙城气暖犹藏雾，辇路尘清不杂泥。
殿裏风回闻禁漏，阙边云敛见丹梯。
迎寒便立甘泉仗，扈从应无七圣迷。
喜晴晚归
作者：宋庠
朝代：宋

八月高空卷断霓，落霞残照掖门西。仙城气暖犹藏雾，辇路尘清不杂泥。殿里风回闻禁漏，阙边云敛见丹梯。迎寒便立甘泉仗，扈从应无七圣迷。
喜晴晚歸
作者：宋庠
朝代：宋

八月高空卷斷霓，落霞殘照掖門西。
仙城氣暖猶藏霧，輦路塵清不雜泥。
殿裏風回聞禁漏，闕邊雲斂見丹梯。
迎寒便立甘泉仗，扈從應無七聖迷。
嘗假馬于親舊不獲因感而成詠
作者：宋庠
朝代：宋

東方昔借車，尼父嘗假蓋。
一馬茲不全，夷涂出如閡。
人無托乘寵，朝罕均茵載。
策足本乏謀，臨風嗟有待。
京洛富華廄，權奇出青海。
翩翩陌上郎，滅沒爭星邁。
珂音雜鸞響，韉勢動霞綵。
東郭獨何爲，徒行履將敗。
嘯臺
作者：宋庠
朝代：宋

孤壁橫天畿，巋然袤尋丈。
恭承晉高士，嘗此攄遐想。
臨風挹勝軌，意若無今曩。
當塗昔戰龍，典午方搆象。
忠賢履危運，鱗羽嬰密網。
烈烈熾邦刑，耽耽翦人望。
嵇呂膏碪斧，濤舒受羈鞅。
先生機且神，妙用包羣枉。
兀爾謝將迎，隤然寄昏放。
禮法雖我讎，智恬非外奬。
惻愴廣武游，留連步兵釀。
朅來桑梓國，憑高念長往。
舒嘯萬籟先，浮精九皇上。
歸禽宛頸還，秣駟臨芻仰。
當日天地心，寥寥共悲壯。
咄嗟涉千祀，隠軫存遺壤。
臨岸知是非，俎豆猶彷像。
我來一傾耳，城隅斷餘響。
梟鶚愁空林，狐狸語平莽。
高韵邈已徂，清銘復誰賞。
嘗聞史氏傳，塗窮輒怊悵。
正人與直轡，何代非流蕩。
淳風日已微，投辭謝精爽。
噪雀
作者：宋庠
朝代：宋

楚雀乘春翐翐飛，蒜頭椒目稟生微。
風前莫學驚鷗散，堂上人無海客機。
噪雀
作者：宋庠
朝代：宋
体裁：七言绝句

楚雀乘春翐翐飞，蒜头椒目禀生微。风前莫学惊鸥散，堂上人无海客机。
四月十五日晚出溪上留连不能去
作者：宋庠
朝代：宋
体裁：五言律诗

偶来寻晚景，便觉涤嚣烦。岸柳相搀绿，风荷各自翻。归云何处宿，惊鹜或时喧。不奈沧波阔，鸠山有故源。
四月十五日晚出溪上留連不能去
作者：宋庠
朝代：宋

偶來尋晚景，便覺滌囂煩。
岸柳相攙綠，風荷各自翻。
歸雲何處宿，驚鶩或時喧。
不奈滄波闊，鳩山有故源。
因游东园奉寄交代张龙图
作者：宋庠
朝代：宋
体裁：七言绝句

修篁绿水已成阴，秀柏凌霜尽直寻。今日思人还爱树，岁寒颜色岁寒心。
因游東園奉寄交代張龍圖
作者：宋庠
朝代：宋

修篁綠水已成陰，秀柏凌霜盡直尋。
今日思人還愛樹，歲寒顔色歲寒心。
因覽子京西州詩藁感知音之難遇偶成短章
作者：宋庠
朝代：宋

小集曾因善敘傳，西州餘藻復盈編。
中郎久已成枯骨，爭奈柯亭十六椽。
因覽鏡照見衰年狀貌有感
作者：宋庠
朝代：宋

拂檻清晨念老餘，只堪丘壑便懸車。
暗圍廓落頻移眼，坐况蒼華不滿梳。
綟綬轉慚龜鈕印，土膏空負鶴頭鋤。
人生出處真難决，羨殺賢哉漢二疏。
因览子京西州诗藁感知音之难遇偶成短章
作者：宋庠
朝代：宋

小集曾因善叙传，西州余藻復盈编。
中郎久已成枯骨，争奈柯亭十六椽。
因览子京西州诗藁感知音之难遇偶成短章
作者：宋庠
朝代：宋

小集曾因善叙传，西州馀藻复盈编。中郎久已成枯骨，争奈柯亭十六椽。
因览镜照见衰年状貌有感
作者：宋庠
朝代：宋

拂槛清晨念老余，只堪丘壑便悬车。
暗围廓落频移眼，坐况苍华不满梳。
綟绶转惭龟钮印，土膏空负鹤头锄。
人生出处真难决，羡杀贤哉汉二疏。
因览镜照见衰年状貌有感
作者：宋庠
朝代：宋

拂槛清晨念老馀，只堪丘壑便悬车。暗围廓落频移眼，坐况苍华不满梳。綟绶转惭龟钮印，土膏空负鹤头锄。人生出处真难决，羡杀贤哉汉二疏。
坐旧州驿亭上作
作者：宋庠
朝代：宋
体裁：七言律诗

废垒孤亭四面风，座疑身世五湖东。长天野浪相依碧，落日残云共作红。渔缶回环千艇合，巷蒲明灭百帆通。恍然归兴无人会，閒向青冥数塞鸿。
坐池上看水偶成五絕句·其一
作者：宋庠
朝代：宋

冰解初分竇，波平便泛舟。
岸花紅弔影，沙鴨綠昂頭。
坐池上看水偶成五絕句·其三
作者：宋庠
朝代：宋

短綠抽心草，深紅半面花。
游魚知底事，跳碎水中霞。
坐池上看水偶成五絕句·其二
作者：宋庠
朝代：宋

漾漾通仙穴，潺潺入故城。
晚來丘壑思，併爲一渠聲。
坐池上看水偶成五絕句·其五
作者：宋庠
朝代：宋

橋脚時依樹，階脣便作河。
初無心可洗，誰作洗心歌。
坐池上看水偶成五絕句·其四
作者：宋庠
朝代：宋

已開臨水徑，自作探花人。
岸柳何爲者，都盧欲占春。
坐池上看水偶成五绝句
作者：宋庠
朝代：宋

冰解初分窦，波平便泛舟。岸花红吊影，沙鸭绿昂头。漾漾通仙穴，潺潺入故城。晚来丘壑思，并为一渠声。短绿抽心草，深红半面花。游鱼知底事，跳碎水中霞。已开临水径，自作探花人。岸柳何为者，都卢欲占春。桥脚时依树，阶唇便作河。初无心可洗，谁作洗心歌。
坐池上看水偶成五绝句·其一
作者：宋庠
朝代：宋

冰解初分窦，波平便泛舟。岸花红吊影，沙鸭绿昂头。
坐池上看水偶成五绝句·其一
作者：宋庠
朝代：宋

冰解初分窦，波平便泛舟。
岸花红弔影，沙鸭绿昂头。
坐池上看水偶成五绝句·其三
作者：宋庠
朝代：宋
体裁：五言绝句

短绿抽心草，深红半面花。游鱼知底事，跳碎水中霞。
坐池上看水偶成五绝句·其二
作者：宋庠
朝代：宋

漾漾通仙穴，潺潺入故城。
晚来丘壑思，併为一渠声。
坐池上看水偶成五绝句·其二
作者：宋庠
朝代：宋

漾漾通仙穴，潺潺入故城。晚来丘壑思，并为一渠声。
坐池上看水偶成五绝句·其五
作者：宋庠
朝代：宋
体裁：五言绝句

桥脚时依树，阶唇便作河。初无心可洗，谁作洗心歌。
坐池上看水偶成五绝句·其四
作者：宋庠
朝代：宋
体裁：五言绝句

已开临水径，自作探花人。岸柳何为者，都卢欲占春。
坐舊州驛亭上作
作者：宋庠
朝代：宋

廢壘孤亭四面風，座疑身世五湖東。
長天野浪相依碧，落日殘雲共作紅。
漁缶回環千艇合，巷蒲明滅百帆通。
恍然歸興無人會，閒向青冥數塞鴻。
城外秋晚
作者：宋庠
朝代：宋

泽莽郁萧条，凭高不自聊。水寒陂雁集，城废冢狐妖。野色空秋穫，林声急暮樵。先畴东北路，乡思托回飙。
城外秋晚
作者：宋庠
朝代：宋

泽莽鬰萧条，凭高不自聊。
水寒陂雁集，城废冢狐妖。
野色空秋穫，林声急暮樵。
先畴东北路，乡思託回飈。
城外秋晚
作者：宋庠
朝代：宋

澤莽鬰蕭條，憑高不自聊。
水寒陂雁集，城廢冢狐妖。
野色空秋穫，林聲急暮樵。
先疇東北路，鄉思託回飈。
壬子岁四月甲申夜纪梦
作者：宋庠
朝代：宋
体裁：古风

积雨暗长夜，山行经险巇。悲风撼林木，崖谷蔽参差。远闻豺虎号，鬼燐弄光辉。十步九失足，中心祗自持。所适既迢递，黾勉焉可为。道旁见明烛，抵宿依茅茨。开户念生客，喜逢主翁慈。暖汤趣妻子，然薪为更衣。艰难又奚怨，少息非所期。鸡鸣夜将旦，熟寐百无知。欣戚一以忘，何有安与危。生死宇宙内，旷怀亦如斯。聊纪梦中事，谁当赓我诗。
壬子歲四月甲申夜紀夢
作者：宋庠
朝代：宋

積雨暗長夜，山行經險巇。
悲風撼林木，崖谷蔽參差。
遠聞豺虎號，鬼燐弄光輝。
十步九失足，中心祗自持。
所適既迢遞，黽勉焉可爲。
道旁見明燭，抵宿依茅茨。
開戶念生客，喜逢主翁慈。
暖湯趣妻子，然薪爲更衣。
艱難又奚怨，少息非所期。
雞鳴夜將旦，熟寐百無知。
欣戚一以忘，何有安與危。
生死宇宙內，曠懷亦如斯。
聊紀夢中事，誰當賡我詩。
夏夕雨霁
作者：宋庠
朝代：宋

积晦连空卷，繁蒸此夜收。峰催云去夏，圭伴月迎秋。树老残烟入，庭虚爽气留。长康惟半黠，孤咏费冥搜。
夏夕雨霁
作者：宋庠
朝代：宋

积晦连空卷，繁蒸此夜收。
峰催云去夏，珪伴月迎秋。
树老残烟入，庭虚爽气留。
长康惟半黠，孤咏费冥搜。
夏夕雨霽
作者：宋庠
朝代：宋

積晦連空卷，繁蒸此夜收。
峰催雲去夏，珪伴月迎秋。
樹老殘煙入，庭虛爽氣留。
長康惟半黠，孤詠費冥搜。
夏日久雨
作者：宋庠
朝代：宋
体裁：五言排律

泽国梅蒸早，郊云泄雨多。阴泉涌阶穴，重雾宿庭柯。月魄藏仙驭，山头洗佛螺。朝虹饮江曲，夜电发岩阿。纤箑清初暑，香藭辟旧疴。官閒门自静，不为翟公罗。
夏日久雨
作者：宋庠
朝代：宋

澤國梅蒸早，郊雲泄雨多。
陰泉湧階穴，重霧宿庭柯。
月魄藏仙馭，山頭洗佛螺。
朝虹飲江曲，夜電發巖阿。
纖箑清初暑，香藭辟舊疴。
官閒門自靜，不爲翟公羅。
夏日出池上
作者：宋庠
朝代：宋

節候春雖往，年華暑未殘。
蓮香開佛座，竹老退劉冠。
戲渚藏赬尾，鳴臯濯素翰。
堇葵紅不一，蒲稗綠多端。
宜物心無對，深根氣自完。
功名俱畫餠，虛玷擁旄官。
夏日出池上
作者：宋庠
朝代：宋

节候春虽往，年华暑未残。
莲香开佛座，竹老退刘冠。
戏渚藏赪尾，鸣皋濯素翰。
堇葵红不一，蒲稗绿多端。
宜物心无对，深根气自完。
功名俱画餠，虚玷拥旄官。
夏日出池上
作者：宋庠
朝代：宋

节候春虽往，年华暑未残。莲香开佛座，竹老退刘冠。戏渚藏赪尾，鸣皋濯素翰。堇葵红不一，蒲稗绿多端。宜物心无对，深根气自完。功名俱画饼，虚玷拥旄官。
夏日北溪亭上
作者：宋庠
朝代：宋

羲輪亭午爍炎威，溪上軒窗匝翠微。
野澤蒲深初類堞，壞垣苔老半成衣。
爭花晚蝶縈叢住，避弋驚禽截浦飛。
一袵雄風消內熱，高門無意事輕肥。
夏日北溪亭上
作者：宋庠
朝代：宋

羲轮亭午烁炎威，溪上轩窗匝翠微。野泽蒲深初类堞，坏垣苔老半成衣。争花晚蝶萦丛住，避弋惊禽截浦飞。一衽雄风消内热，高门无意事轻肥。
夏日北溪亭上
作者：宋庠
朝代：宋

羲轮亭午烁炎威，溪上轩窗匝翠微。
野泽蒲深初类堞，坏垣苔老半成衣。
争花晚蝶萦丛住，避弋惊禽截浦飞。
一袵雄风消内热，高门无意事轻肥。
夏日对雨
作者：宋庠
朝代：宋

岑寂省庐幽，诸曹吏始休。空烟催树晚，急雨借庭秋。暮影层波动，檐声万绠流。缥墙明叠藓，坳径聚浮沤。乱湿缘虚隙，微凉袭翠帱。拙艰兼寓直，潘鬓怯搔头。
夏日对雨
作者：宋庠
朝代：宋

岑寂省庐幽，诸曹吏始休。
空烟催树晚，急雨借庭秋。
暮影层波动，檐声万绠流。
缥墙明迭藓，坳径聚浮沤。
乱湿缘虚隙，微凉袭翠帱。
拙艰兼寓直，潘鬓怯搔头。
夏日對雨
作者：宋庠
朝代：宋

岑寂省廬幽，諸曹吏始休。
空煙催樹晚，急雨借庭秋。
暮影層波動，簷聲萬綆流。
縹牆明疊蘚，坳徑聚浮漚。
亂濕緣虛隙，微凉襲翠幬。
拙艱兼寓直，潘鬢怯搔頭。
夏日晚出芙蓉堂
作者：宋庠
朝代：宋

哲匠昔締構，文榱面清池。
回環水光合，左右雲容披。
蒼烟限壘斷，空碧盈軒垂。
蕙綠不待染，荷圓皆中規。
戲魚觸新藻，幽鷺翹空坻。
初筍半遺籜，殘跗猶抱枝。
我來冰未泮，倏此亙炎曦。
節物一以換，余懷焉獨怡。
內慚固陋質，本乏廊廟姿。
印綬紛璀錯，旌旄森陸離。
林狙裹華黻，野鹿駭金羈。
負山力已竭，傾日心空疲。
知此危殆辱，斯言非我欺。
橫琴不成調，慷慨念歸期。
夏日晚出芙蓉堂
作者：宋庠
朝代：宋
体裁：古风

哲匠昔缔构，文榱面清池。回环水光合，左右云容披。苍烟限垒断，空碧盈轩垂。蕙绿不待染，荷圆皆中规。戏鱼触新藻，幽鹭翘空坻。初笋半遗箨，残跗犹抱枝。我来冰未泮，倏此亘炎曦。节物一以换，余怀焉独怡。内惭固陋质，本乏廊庙姿。印绶纷璀错，旌旄森陆离。林狙裹华黻，野鹿骇金羁。负山力已竭，倾日心空疲。知此危殆辱，斯言非我欺。横琴不成调，慷慨念归期。
夕雨
作者：宋庠
朝代：宋
体裁：五言律诗

春溜檐声细，层波幕影斜。雷车陈后馆，云枕楚王家。桂凝霞杯蚁，莲空蜜炬花。莫漂枝上蝶，幽梦在天涯。
夕雨
作者：宋庠
朝代：宋

春溜簷聲細，層波幕影斜。
雷車陳后館，雲枕楚王家。
桂凝霞杯蟻，蓮空蜜炬花。
莫漂枝上蝶，幽夢在天涯。
夙兴
作者：宋庠
朝代：宋
体裁：七言绝句

梦惊单枕拂霜毛，月影初低烛影高。枝上万禽犹寂寂，寒鸡何事独三号。
夙興
作者：宋庠
朝代：宋

夢驚單枕拂霜毛，月影初低燭影高。
枝上萬禽猶寂寂，寒雞何事獨三號。
夙退禁庐
作者：宋庠
朝代：宋
体裁：五言排律

昼访殊无补，晨趋敢惮劳。官班唐内使，文牍汉诸曹。公吏何尝案，边兵久罢鏖。驿沈书插羽，朝绝法吹毛。殿树秋阴薄，仙盘旭景高。君恩如许重，聊此戴山鳌。
夙退禁廬
作者：宋庠
朝代：宋

晝訪殊無補，晨趨敢憚勞。
官班唐內使，文牘漢諸曹。
公吏何嘗案，邊兵久罷鏖。
驛沈書插羽，朝絕法吹毛。
殿樹秋陰薄，仙盤旭景高。
君恩如許重，聊此戴山鼇。
夜出芙蓉堂
作者：宋庠
朝代：宋

北沼凉归早，西轩火正流。
萤光偏爱夜，蛩语最知秋。
好月因云暗，清风为树留。
烟来昏翠幕，雾下失沧洲。
河转疑天侧，星回恨岁遒。
惟余双鹤唳，不减到林丘。
夜出芙蓉堂
作者：宋庠
朝代：宋

北沼凉归早，西轩火正流。萤光偏爱夜，蛩语最知秋。好月因云暗，清风为树留。烟来昏翠幕，雾下失沧洲。河转疑天侧，星回恨岁遒。惟馀双鹤唳，不减到林丘。
夜出芙蓉堂
作者：宋庠
朝代：宋

北沼凉歸早，西軒火正流。
螢光偏愛夜，蛩語最知秋。
好月因雲暗，清風爲樹留。
烟來昏翠幕，霧下失滄洲。
河轉疑天側，星回恨歲遒。
惟餘雙鶴唳，不減到林丘。
夜坐二首
作者：宋庠
朝代：宋

紫垣疏舍拂霄霓，官烛台衾夜境凄。况是颜生无饮分，小斋应免醉如泥。省户沈沈奉秘斋，通宵箫唱九天来。如愚默坐将何比，维斗虚名本不材。
夜坐二首·其一
作者：宋庠
朝代：宋
体裁：七言绝句

紫垣疏舍拂霄霓，官烛台衾夜境凄。况是颜生无饮分，小斋应免醉如泥。
夜坐二首·其一
作者：宋庠
朝代：宋

紫垣疏舍拂霄霓，官燭臺衾夜境凄。
況是顔生無飲分，小齋應免醉如泥。
夜坐二首·其二
作者：宋庠
朝代：宋

省戶沈沈奉祕齋，通宵簫唱九天來。
如愚默坐將何比，維斗虛名本不材。
夜坐二首·其二
作者：宋庠
朝代：宋
体裁：七言绝句

省户沈沈奉秘斋，通宵箫唱九天来。如愚默坐将何比，维斗虚名本不材。
夜炉
作者：宋庠
朝代：宋

风窗夜永烛飘煤，坐拥空炉暖冻杯。束缊未求曹相火，冥心将冷子綦灰。禅床隐灶徒惊俗，曲突徙薪枉备灾。馀烬欲销微霰集，燎薰援锦忆平台。
夜炉
作者：宋庠
朝代：宋

风窗夜永烛飘煤，坐拥空炉暖冻杯。
束缊未求曹相火，冥心将冷子綦灰。
禅床隠竈徒惊俗，曲突徙薪枉备灾。
余烬欲销微霰集，燎熏援锦忆平台。
夜爐
作者：宋庠
朝代：宋

風窗夜永燭飄煤，坐擁空爐暖凍杯。
束縕未求曹相火，冥心將冷子綦灰。
禪牀隠竈徒驚俗，曲突徙薪枉備災。
餘燼欲銷微霰集，燎薰援錦憶平臺。
夜聞牛歌
作者：宋庠
朝代：宋

蕭蕭墟落暮雲寒，壞曲薪歌浹野歡。
何處飯牛歸路遠，一聲辛苦愬漫漫。
夜闻牛歌
作者：宋庠
朝代：宋
体裁：七言绝句

萧萧墟落暮云寒，坏曲薪歌浃野欢。何处饭牛归路远，一声辛苦愬漫漫。
大寒夜坐有感
作者：宋庠
朝代：宋

河洛成冰候，关山欲雪天。寒灯随远梦，残历卷流年。杯共芳醪冻，簪依短发偏。毫釐九牛畔，头角两蜗前。冶外金休跃，山阿溜或穿。飘人谁怨瓦，使鬼尚须钱。招隐芝岩路，盟真玉笈篇。何当坐清颍，閒洗世中缘。
大寒夜坐有感
作者：宋庠
朝代：宋

河洛成冰候，关山欲雪天。
寒灯随远梦，残历卷流年。
杯共芳醪冻，簪依短髮偏。
毫釐九牛畔，头角两蜗前。
冶外金休跃，山阿溜或穿。
飘人谁怨瓦，使鬼尚须钱。
招隠芝岩路，盟真玉笈篇。
何当坐清颍，閒洗世中缘。
大寒夜坐有感
作者：宋庠
朝代：宋

河洛成冰候，關山欲雪天。
寒燈隨遠夢，殘曆卷流年。
杯共芳醪凍，簪依短髮偏。
毫釐九牛畔，頭角兩蝸前。
冶外金休躍，山阿溜或穿。
飄人誰怨瓦，使鬼尚須錢。
招隠芝巖路，盟真玉笈篇。
何當坐清潁，閒洗世中緣。
大礼庆成
作者：宋庠
朝代：宋

帝揆三微历，郊严七里坛。
对修清庙飨，来接上神欢。
阊阖开金狄，钩陈扈玉銮。
轩游葩盖密，汉兆紫营宽。
电策千驺跃，云柯万戟攒。
清尘风命伯，占表日名官。
瑞羽丛斋邸，仙琼饮露盘。
启毛牲辨栗，啐爵醑浮兰。
合乐迎天籁，高烟破夕寒。
六飞回左御，双阙敞南端。
雍鹭翔宾绂，星鷄集赦竿。
即时恩作解，先此化胜残。
善颂康衢溢，鸿名宝牒刊。
贡图包禹计，王业咏豳难。
户有更钱復，朝无赏印刓。
史臣叨从祀，宣美愧濡翰。
大礼庆成
作者：宋庠
朝代：宋

帝揆三微历，郊严七里坛。对修清庙飨，来接上神欢。阊阖开金狄，钩陈扈玉銮。轩游葩盖密，汉兆紫营宽。电策千驺跃，云柯万戟攒。清尘风命伯，占表日名官。瑞羽丛斋邸，仙琼饮露盘。启毛牲辨栗，啐爵醑浮兰。合乐迎天籁，高烟破夕寒。六飞回左御，双阙敞南端。雍鹭翔宾绂，星鸡集赦竿。即时恩作解，先此化胜残。善颂康衢溢，鸿名宝牒刊。贡图包禹计，王业咏豳难。户有更钱复，朝无赏印刓。史臣叨从祀，宣美愧濡翰。
大禮慶成
作者：宋庠
朝代：宋

帝揆三微曆，郊嚴七里壇。
對修清廟饗，來接上神歡。
閶闔開金狄，鉤陳扈玉鑾。
軒游葩蓋密，漢兆紫營寬。
電策千騶躍，雲柯萬戟攢。
清塵風命伯，占表日名官。
瑞羽叢齋邸，仙瓊飲露盤。
啟毛牲辨栗，啐爵醑浮蘭。
合樂迎天籟，高煙破夕寒。
六飛回左御，雙闕敞南端。
雍鷺翔賓紱，星鷄集赦竿。
即時恩作解，先此化勝殘。
善頌康衢溢，鴻名寶牒刊。
貢圖包禹計，王業詠豳難。
戶有更錢復，朝無賞印刓。
史臣叨從祀，宣美愧濡翰。
天人閣端午帖子詞·其一
作者：宋庠
朝代：宋

令月辰標午，皇居物效祥。
仙蒲九節長，宮樹萬年芳。
天人閣端午帖子詞·其三
作者：宋庠
朝代：宋

漢家宮掖與天連，桃印金刀瑞氣鮮。
朱夏雖稱五之日，皇圖自樂萬斯年。
天人閣端午帖子詞·其二
作者：宋庠
朝代：宋

越簟輕裁玉，齊紈巧縷冰。
宮中雖命節，何處有炎蒸。
天人閣端午帖子詞·其四
作者：宋庠
朝代：宋

金徒漏永烏猶渴，寶扇風徐雉欲飛。
借問人間傳綵縷，何如石上拂仙衣。
天人阁端午帖子词
作者：宋庠
朝代：宋

令月辰标午，皇居物效祥。仙蒲九节长，宫树万年芳。越簟轻裁玉，齐纨巧缕冰。宫中虽命节，何处有炎蒸。汉家宫掖与天连，桃印金刀瑞气鲜。朱夏虽称五之日，皇图自乐万斯年。金徒漏永乌犹渴，宝扇风徐雉欲飞。借问人间传綵缕，何如石上拂仙衣。
天人阁端午帖子词·其一
作者：宋庠
朝代：宋
体裁：五言绝句

令月辰标午，皇居物效祥。仙蒲九节长，宫树万年芳。
天人阁端午帖子词·其三
作者：宋庠
朝代：宋
体裁：七言绝句

汉家宫掖与天连，桃印金刀瑞气鲜。朱夏虽称五之日，皇图自乐万斯年。
天人阁端午帖子词·其二
作者：宋庠
朝代：宋
体裁：五言绝句

越簟轻裁玉，齐纨巧缕冰。宫中虽命节，何处有炎蒸。
天人阁端午帖子词·其四
作者：宋庠
朝代：宋
体裁：七言绝句

金徒漏永乌犹渴，宝扇风徐雉欲飞。借问人间传綵缕，何如石上拂仙衣。
天禧初侨寓安陆有宅一区尝于斋前手植橘树才尺馀许未几擢第随牒游方天圣庚午冬屏居畿邑守舍儿自安陆馈余丹橘一箧因曰此即斋前所植抚物怀旧悽然不平者久之因成感咏
作者：宋庠
朝代：宋

昔年封檗栽，生意颇柔脆。今兹见丹实，落落如星丽。斯果号难成，常踰豫章岁。孤根何为者，尚记吾庐地。蔽芾讵因棠，连蜷乃同桂。厥包千里遥，守舍重缇惠。金颗照病眸，霜津益痟肺。却算去里年，十听秋鸿唳。无复陆绩怀，宁图李衡计。他时攀树悲，讵减金城涕。
天禧初侨寓安陆有宅一区尝于斋前手植橘树纔尺余许未几擢第随牒游方天圣庚午冬屏居畿邑守舍儿自安陆馈余丹橘一箧因曰此即斋前所植抚物怀旧悽然不平者久之因成感咏
作者：宋庠
朝代：宋

昔年封蘗栽，生意颇柔脆。
今兹见丹实，落落如星丽。
斯果号难成，常踰豫章岁。
孤根何为者，尚记吾庐地。
蔽芾讵因棠，连蜷乃同桂。
厥包千里遥，守舍重缇惠。
金颗照病眸，霜津益痟肺。
却算去里年，十听秋鸿唳。
无復陆绩怀，宁图李衡计。
他时攀树悲，讵减金城涕。
天禧初僑寓安陸有宅一區嘗于齋前手植橘樹纔尺餘許未幾擢第隨牒遊方天聖庚午冬屏居畿邑守舍兒自安陸饋余丹橘一篋因曰此即齋前所植撫物懷舊悽然不平者久之因成感詠
作者：宋庠
朝代：宋

昔年封蘗栽，生意頗柔脆。
今茲見丹實，落落如星麗。
斯果號難成，常踰豫章歲。
孤根何爲者，尚記吾廬地。
蔽芾詎因棠，連蜷乃同桂。
厥包千里遥，守舍重緹惠。
金顆照病眸，霜津益痟肺。
却算去里年，十聽秋鴻唳。
無復陸績懷，寧圖李衡計。
他時攀樹悲，詎減金城涕。
天禧詔罷寄王貫之
作者：宋庠
朝代：宋

裂繻無路學西游，衡木爲扉戀一丘。
阮籍自多回轍淚，虞卿長有著書愁。
江邊客素沈驚鯉，海上機心失故鷗。
借問騷人才幾許，莫因鶗鴂枉悲秋。
天禧诏罢寄王贯之
作者：宋庠
朝代：宋

裂繻无路学西游，衡木为扉恋一丘。
阮籍自多回辙泪，虞卿长有着书愁。
江边客素沈惊鲤，海上机心失故鸥。
借问骚人才几许，莫因鶗鴂枉悲秋。
天禧诏罢寄王贯之
作者：宋庠
朝代：宋

裂繻无路学西游，衡木为扉恋一丘。阮籍自多回辙泪，虞卿长有著书愁。江边客素沈惊鲤，海上机心失故鸥。借问骚人才几许，莫因鶗鴂枉悲秋。
天街馬上遇雪
作者：宋庠
朝代：宋

章街十里瑞霙飛，有客蓬山寓直歸。
雙履未穿乘款段，比量東郭是輕肥。
天街马上遇雪
作者：宋庠
朝代：宋
体裁：七言绝句

章街十里瑞霙飞，有客蓬山寓直归。双履未穿乘款段，比量东郭是轻肥。
太一奉祠夜即事
作者：宋庠
朝代：宋

天极三元会，星精五福游。神光来集夜，邦祝此迎秋。导献森威节，严真默翠帱。醴觞琼借液，牲俎面为羞。蕊简空歌续，金支宝焰流。宰衣纷曳绣，仙䙱俨居楼。降格云颓席，归欢电翼辀。种祠知汉德，时介万灵休。
太一奉祠夜即事
作者：宋庠
朝代：宋
体裁：五言排律

天极三元会，星精五福游。神光来集夜，邦祝此迎秋。导献森威节，严真默翠帱。醴觞琼借液，牲俎面为羞。蕊简空歌续，金支宝焰流。宰衣纷曳绣，仙襡俨居楼。降格云颓席，归欢电翼辀。种祠知汉德，时介万灵休。
太一奉祠夜即事
作者：宋庠
朝代：宋

天极三元会，星精五福游。
神光来集夜，邦祝此迎秋。
导献森威节，严真默翠帱。
醴觞琼借液，牲俎麵为羞。
蕊简空歌续，金支宝焰流。
宰衣纷曳绣，僊䙱俨居楼。
降格云颓席，归欢电翼辀。
种祠知汉德，时介万灵休。
太一奉祠夜即事
作者：宋庠
朝代：宋

天極三元會，星精五福游。
神光來集夜，邦祝此迎秋。
導獻森威節，嚴真默翠幬。
醴觴瓊借液，牲俎麵爲羞。
蕊簡空歌續，金支寶焰流。
宰衣紛曳繡，僊䙱儼居樓。
降格雲頹席，歸歡電翼輈。
種祠知漢德，時介萬靈休。
奉和御制赏花钓鱼次韵私赋
作者：宋庠
朝代：宋

秘苑神池帐殿开，鈎陈遥卫斗车来。
柳舒瑞雾迎僊跸，花献天香入寿杯。
恋藻文鳞争聚散，听韶丹翼剩徘徊。
朝簪尽庆千龄会，熏曲汾歌即席陪。
奉和御制赏花钓鱼次韵私赋
作者：宋庠
朝代：宋

秘苑神池帐殿开，钩陈遥卫斗车来。柳舒瑞雾迎仙跸，花献天香入寿杯。恋藻文鳞争聚散，听韶丹翼剩徘徊。朝簪尽庆千龄会，薰曲汾歌即席陪。
奉和御制龙图等阁观三圣御书
作者：宋庠
朝代：宋

羣玉中天府，珍图绿错文。
丛楹开禹穴，宝画烂尧云。
万牒真行辨，千题甲乙分。
圣心尊世烈，披玩不知勤。
奉和御制龙图等阁观三圣御书
作者：宋庠
朝代：宋

群玉中天府，珍图绿错文。丛楹开禹穴，宝画烂尧云。万牒真行辨，千题甲乙分。圣心尊世烈，披玩不知勤。
奉和御製賞花釣魚次韵私賦
作者：宋庠
朝代：宋

祕苑神池帳殿開，鈎陳遥衛斗車來。
柳舒瑞霧迎僊蹕，花獻天香入壽杯。
戀藻文鱗爭聚散，聽韶丹翼剩徘徊。
朝簪盡慶千齡會，薰曲汾歌即席陪。
奉和御製龍圖等閣觀三聖御書
作者：宋庠
朝代：宋

羣玉中天府，珍圖綠錯文。
叢楹開禹穴，寶畫爛堯雲。
萬牒真行辨，千題甲乙分。
聖心尊世烈，披玩不知勤。
奉詔止雨宿齋建隆觀
作者：宋庠
朝代：宋

漢家候神館，奉詔穰沈災。
解纓就齋幕，恍若躋蓬萊。
雲羅絓朝舄，露掌承仙杯。
衆真拱象帝，寶宇正崔嵬。
爐烟薰太虛，重陰爲之開。
單枕不成寐，俗魂自驚猜。
心迷坐忘術，萬慮無根來。
天雞殊未鳴，霜雁有餘哀。
借問麋鹿姿，云胡塵國台。
構極謝隆棟，裨山劣纖埃。
上慚稷契名，下愧丙魏才。
惟餘止足戒，臨路空徘徊。
奉詔賦後苑諸殿牡丹
作者：宋庠
朝代：宋

靈囿先春啟，聯跗應候開。
根隨一元毓，瑞協兩宮來。
吐艷迎丹旭，揚芬散薄埃。
歛煙交鈿合，側露並霞杯。
耀彩珠翻樹，薰空蕙借煤。
化工殫巧意，不爲翦刀催。
奉詔過都代書寄昭文相公
作者：宋庠
朝代：宋

六年衰鬢兩爲州，何意瓜時謁冕旒。
去位本無三已色，過城應有復來謳。
吹虀膽怯空思勉，淪骨恩深未易酬。
即日詣門重謝罪，豫慚危涕滿中篝。
奉诏止雨宿斋建隆观
作者：宋庠
朝代：宋

汉家候神馆，奉诏穰沈灾。
解缨就斋幕，恍若跻蓬莱。
云罗絓朝舄，露掌承仙杯。
众真拱象帝，宝宇正崔嵬。
炉烟熏太虚，重阴为之开。
单枕不成寐，俗魂自惊猜。
心迷坐忘术，万虑无根来。
天鸡殊未鸣，霜雁有余哀。
借问麋鹿姿，云胡尘国台。
构极谢隆栋，裨山劣纤埃。
上惭稷契名，下愧丙魏才。
惟余止足戒，临路空徘徊。
奉诏止雨宿斋建隆观
作者：宋庠
朝代：宋

汉家候神馆，奉诏穰沈灾。解缨就斋幕，恍若跻蓬莱。云罗絓朝舄，露掌承仙杯。众真拱象帝，宝宇正崔嵬。炉烟薰太虚，重阴为之开。单枕不成寐，俗魂自惊猜。心迷坐忘术，万虑无根来。天鸡殊未鸣，霜雁有馀哀。借问麋鹿姿，云胡尘国台。构极谢隆栋，裨山劣纤埃。上惭稷契名，下愧丙魏才。惟馀止足戒，临路空徘徊。
奉诏赋后苑诸殿牡丹
作者：宋庠
朝代：宋

灵囿先春启，联跗应候开。根随一元毓，瑞协两宫来。吐艳迎丹旭，扬芬散薄埃。敛烟交钿合，侧露并霞杯。耀彩珠翻树，薰空蕙借煤。化工殚巧意，不为剪刀催。
奉诏赋后苑诸殿牡丹
作者：宋庠
朝代：宋

灵囿先春启，联跗应候开。
根随一元毓，瑞协两宫来。
吐艷迎丹旭，扬芬散薄埃。
敛烟交钿合，侧露并霞杯。
耀彩珠翻树，熏空蕙借煤。
化工殚巧意，不为翦刀催。
奉诏过都代书寄昭文相公
作者：宋庠
朝代：宋

六年衰鬓两为州，何意瓜时谒冕旒。去位本无三已色，过城应有复来讴。吹齑胆怯空思勉，沦骨恩深未易酬。即日诣门重谢罪，豫惭危涕满中篝。
奉诏过都代书寄昭文相公
作者：宋庠
朝代：宋

六年衰鬓两为州，何意瓜时谒冕旒。
去位本无三已色，过城应有復来讴。
吹虀胆怯空思勉，沦骨恩深未易酬。
即日诣门重谢罪，豫惭危涕满中篝。
奉送滁州赵学士
作者：宋庠
朝代：宋
体裁：五言律诗

灼灼书林彦，胡为江海滨。希迁杜陵客，出守始平人。夕梦螭阶远，前驱隼旆新。离觞君莫愬，去去易沾巾。
奉送滁州趙學士
作者：宋庠
朝代：宋

灼灼書林彥，胡爲江海濱。
希遷杜陵客，出守始平人。
夕夢螭階遠，前驅隼旆新。
離觴君莫愬，去去易沾巾。
姚黄
作者：宋庠
朝代：宋

世外无双种，人间绝品黄。
已能金作粉，更自麝供香。
脉脉翻霓袖，差差剪鹄裳。
灵华余几许，遥遗菊丛芳。
姚黄
作者：宋庠
朝代：宋

世外无双种，人间绝品黄。已能金作粉，更自麝供香。脉脉翻霓袖，差差剪鹄裳。灵华馀几许，遥遗菊丛芳。
姚黄
作者：宋庠
朝代：宋

世外無雙種，人間絕品黄。
已能金作粉，更自麝供香。
脈脈翻霓袖，差差剪鵠裳。
靈華餘幾許，遥遺菊叢芳。
孔明
作者：宋庠
朝代：宋

汉家乱无象，贤才戢鳞翼。
武侯霸王器，隆中事耕殖。
堂堂刘豫州，介绍徐元直。
一闻卧龙誉，三驾荒庐侧。
士为知己用，陈辞薄霄极。
说吴若转丸，抗魏犹卷席。
谈笑驭关张，从容羁梁益。
持邦二纪余，君臣绝纤隙。
浮埃蔽穹壤，大节沦金石。
梁甫不復闻，怀贤涕霑臆。
孔明
作者：宋庠
朝代：宋

汉家乱无象，贤才戢鳞翼。武侯霸王器，隆中事耕殖。堂堂刘豫州，介绍徐元直。一闻卧龙誉，三驾荒庐侧。士为知己用，陈辞薄霄极。说吴若转丸，抗魏犹卷席。谈笑驭关张，从容羁梁益。持邦二纪馀，君臣绝纤隙。浮埃蔽穹壤，大节沦金石。梁甫不复闻，怀贤涕沾臆。
孔明
作者：宋庠
朝代：宋

漢家亂無象，賢才戢鱗翼。
武侯霸王器，隆中事耕殖。
堂堂劉豫州，介紹徐元直。
一聞卧龍譽，三駕荒廬側。
士爲知己用，陳辭薄霄極。
說吳若轉丸，抗魏猶卷席。
談笑馭關張，從容羈梁益。
持邦二紀餘，君臣絕纖隙。
浮埃蔽穹壤，大節淪金石。
梁甫不復聞，懷賢涕霑臆。
存目·其一
作者：宋庠
朝代：宋

詩題：莊獻太后哀輓應制二首首句（全詩）：其一：寶慈垂母訓，一紀御淨除。
地有占沙舊，天仍補石餘。
軒星淪夕緯，翟輅去宸居。
異日金縢啟，方知復辟書其二：肝仄身無撣，寒暄疾有加。
災生織女□，魂斷濯龍車。
廞翣浮辰旭，邊簫咽螟霞。
唯留長樂注，刊美在皇家。
存目·其一
作者：宋庠
朝代：宋

诗题：庄献太后哀輓应制二首首句（全诗）：其一：宝慈垂母训，一纪御净除。
地有占沙旧，天仍补石余。
轩星沦夕纬，翟辂去宸居。
异日金縢启，方知復辟书其二：肝仄身无掸，寒暄疾有加。
灾生织女□，魂断濯龙车。
廞翣浮辰旭，边箫咽螟霞。
唯留长乐注，刊美在皇家。
存目·其三
作者：宋庠
朝代：宋

詩題：送梵才大師歸天台首句（全詩）：玉宇重來訪舊游。
存目·其三
作者：宋庠
朝代：宋

诗题：送梵才大师归天台首句（全诗）：玉宇重来访旧游。
存目·其二
作者：宋庠
朝代：宋

詩題：莊惠太后挽歌應制二首首句（全詩）：其一：媯幄柔明訓，堯闈保護賢。
別居長樂寢，讓給水衡錢。
謹疾方加膳，收神亟去仙。
宸襟增服紀，追報煥終天。
其二：昔帝推嬪則，吾君頼母慈。
陪陵漢家葬，異室箇宮祠。
露暗星軒隠，天愁月御移。
翟車參享路，無復廟中期。
存目·其二
作者：宋庠
朝代：宋

诗题：庄惠太后挽歌应制二首首句（全诗）：其一：妫幄柔明训，尧闱保护贤。
别居长乐寝，让给水衡钱。
谨疾方加膳，收神亟去仙。
宸襟增服纪，追报焕终天。
其二：昔帝推嫔则，吾君頼母慈。
陪陵汉家葬，异室箇宫祠。
露暗星轩隠，天愁月御移。
翟车参享路，无復庙中期。
存目·其五
作者：宋庠
朝代：宋

詩題：四月昌州奏聖祖殿下生芝草一本四莖及面有紅光如悅懌之狀首句（全詩）：昌之遠地凝和氣。
存目·其五
作者：宋庠
朝代：宋

诗题：四月昌州奏圣祖殿下生芝草一本四茎及面有红光如悦怿之状首句（全诗）：昌之远地凝和气。
孟津岁晚十首
作者：宋庠
朝代：宋

我怼流年晚，年将我志违。终风来北怒，寒日趁西归。野兽求群骋，离鸿望影飞。君恩殊未报，愁忆故山薇。地阔山川崄，风高万卉乾。山烟晨作暝，河气晚催寒。革眼移前带，梁金晦旧冠。胡然坐衰靡，无客饷千丸。隐轸分河壤，峥嵘念岁华。关云沈巩树，楼月啸羌笳。要路谁云骋，浮生会有涯。高哉羡门子，横海挹朝霞。岁籥行周矣，官斋坐悄然。脩篁全露节，衰柳不停烟。霜苦云收阵，天斜月控弦。寸心如斗柄，常在帝车前。曲岸群芳歇，高台倦目留。晋山青不断，河潦浊难收。世路功名急，天衢岁月遒。吾生犹可养，嵩麓是耕畴。戍苦河兼重，星回岁聿悲。颓云埋雪树，暗水入冰池。山叠看疑近，楼高倚更危。吞腥何日了，归去茹华芝。大室东南望，分明鸾鹤飞。何尝无路往，自是有心违。隐谷松声淡，仙区药甲肥。行年六十一，非外更知非。芳序虽摇落，吾生任屈伸。日催轻璧士，天赦戴盆人。宵雁多号月，冰鱼暗待春。自怜麋鹿性，晚节顿缨频。昔日山林愿，今兹轩冕游。祗惊年苒苒，安议政优优。小雪烟横野，残笳月背楼。河边杨树老，不是桂淹留。渥赭随颜罢，飞霜入鬓新。夜壶寒展刻，冬晷急驰轮。名美诚堪徇，身閒我独亲。聊持一樽酒，不为画蛇人。
孟津岁晚十首·其一
作者：宋庠
朝代：宋

我怼流年晚，年将我志违。
终风来北怒，寒日趁西归。
野兽求羣骋，离鸿望影飞。
君恩殊未报，愁忆故山薇。
孟津岁晚十首·其一
作者：宋庠
朝代：宋

我怼流年晚，年将我志违。终风来北怒，寒日趁西归。野兽求群骋，离鸿望影飞。君恩殊未报，愁忆故山薇。
孟津岁晚十首·其七
作者：宋庠
朝代：宋

大室东南望，分明鸾鹤飞。何尝无路往，自是有心违。隐谷松声淡，仙区药甲肥。行年六十一，非外更知非。
孟津岁晚十首·其七
作者：宋庠
朝代：宋

大室东南望，分明鸾鹤飞。
何尝无路往，自是有心违。
隠谷松声淡，仙区药甲肥。
行年六十一，非外更知非。
孟津岁晚十首·其三
作者：宋庠
朝代：宋

隐轸分河壤，峥嵘念岁华。关云沈巩树，楼月啸羌笳。要路谁云骋，浮生会有涯。高哉羡门子，横海挹朝霞。
孟津岁晚十首·其三
作者：宋庠
朝代：宋

隠轸分河壤，峥嵘念岁华。
关云沈巩树，楼月啸羌笳。
要路谁云骋，浮生会有涯。
高哉羡门子，横海挹朝霞。
孟津岁晚十首·其九
作者：宋庠
朝代：宋
体裁：五言律诗

昔日山林愿，今兹轩冕游。祗惊年苒苒，安议政优优。小雪烟横野，残笳月背楼。河边杨树老，不是桂淹留。
孟津岁晚十首·其二
作者：宋庠
朝代：宋

地阔山川崄，风高万卉乾。山烟晨作暝，河气晚催寒。革眼移前带，梁金晦旧冠。胡然坐衰靡，无客饷千丸。
孟津岁晚十首·其二
作者：宋庠
朝代：宋

地阔山川崄，风高万卉干。
山烟晨作暝，河气晚催寒。
革眼移前带，梁金晦旧冠。
胡然坐衰靡，无客饷千丸。
孟津岁晚十首·其五
作者：宋庠
朝代：宋

曲岸羣芳歇，高台倦目留。
晋山青不断，河潦浊难收。
世路功名急，天衢岁月遒。
吾生犹可养，嵩麓是耕畴。
孟津岁晚十首·其五
作者：宋庠
朝代：宋

曲岸群芳歇，高台倦目留。晋山青不断，河潦浊难收。世路功名急，天衢岁月遒。吾生犹可养，嵩麓是耕畴。
孟津岁晚十首·其八
作者：宋庠
朝代：宋
体裁：五言律诗

芳序虽摇落，吾生任屈伸。日催轻璧士，天赦戴盆人。宵雁多号月，冰鱼暗待春。自怜麋鹿性，晚节顿缨频。
孟津岁晚十首·其六
作者：宋庠
朝代：宋

戍苦河兼重，星回岁聿悲。颓云埋雪树，暗水入冰池。山叠看疑近，楼高倚更危。吞腥何日了，归去茹华芝。
孟津岁晚十首·其六
作者：宋庠
朝代：宋

戍苦河兼重，星回岁聿悲。
颓云埋雪树，暗水入冰池。
山迭看疑近，楼高倚更危。
吞腥何日了，归去茹华芝。
孟津岁晚十首·其十
作者：宋庠
朝代：宋
体裁：五言律诗

渥赭随颜罢，飞霜入鬓新。夜壶寒展刻，冬晷急驰轮。名美诚堪徇，身閒我独亲。聊持一樽酒，不为画蛇人。
孟津岁晚十首·其四
作者：宋庠
朝代：宋

岁籥行周矣，官斋坐悄然。
修篁全露节，衰柳不停烟。
霜苦云收阵，天斜月控弦。
寸心如斗柄，常在帝车前。
孟津岁晚十首·其四
作者：宋庠
朝代：宋

岁籥行周矣，官斋坐悄然。脩篁全露节，衰柳不停烟。霜苦云收阵，天斜月控弦。寸心如斗柄，常在帝车前。
孟津晚景
作者：宋庠
朝代：宋

二月春風引夕陰，鞏煙邙樹悵登臨。
醯鷄甕外天方闊，偃鼠河濱水正深。
萬疊紺螺山北聳，半邊紅壁日西沈。
憑高薄暮人誰見，一寸如丹魏闕心。
孟津晚景
作者：宋庠
朝代：宋

二月春风引夕阴，巩烟邙树怅登临。
酰鷄瓮外天方阔，偃鼠河滨水正深。
万迭绀螺山北耸，半边红壁日西沈。
凭高薄暮人谁见，一寸如丹魏阙心。
孟津晚景
作者：宋庠
朝代：宋

二月春风引夕阴，巩烟邙树怅登临。醯鸡瓮外天方阔，偃鼠河滨水正深。万叠绀螺山北耸，半边红壁日西沈。凭高薄暮人谁见，一寸如丹魏阙心。
孟津歲晚十首·其一
作者：宋庠
朝代：宋

我懟流年晚，年將我志違。
終風來北怒，寒日趁西歸。
野獸求羣騁，離鴻望影飛。
君恩殊未報，愁憶故山薇。
孟津歲晚十首·其一〇
作者：宋庠
朝代：宋

渥赭隨顔罷，飛霜入鬢新。
夜壺寒展刻，冬晷急馳輪。
名美誠堪徇，身閒我獨親。
聊持一樽酒，不爲畫蛇人。
孟津歲晚十首·其七
作者：宋庠
朝代：宋

大室東南望，分明鸞鶴飛。
何嘗無路往，自是有心違。
隠谷松聲淡，仙區藥甲肥。
行年六十一，非外更知非。
孟津歲晚十首·其三
作者：宋庠
朝代：宋

隠軫分河壤，崢嶸念歲華。
關雲沈鞏樹，樓月嘯羌笳。
要路誰云騁，浮生會有涯。
高哉羨門子，橫海挹朝霞。
孟津歲晚十首·其九
作者：宋庠
朝代：宋

昔日山林願，今茲軒冕遊。
祗驚年苒苒，安議政優優。
小雪煙橫野，殘笳月背樓。
河邊楊樹老，不是桂淹留。
孟津歲晚十首·其二
作者：宋庠
朝代：宋

地闊山川嶮，風高萬卉乾。
山煙晨作暝，河氣晚催寒。
革眼移前带，梁金晦舊冠。
胡然坐衰靡，無客餉千丸。
孟津歲晚十首·其五
作者：宋庠
朝代：宋

曲岸羣芳歇，高臺倦目留。
晉山青不斷，河潦濁難收。
世路功名急，天衢歲月遒。
吾生猶可養，嵩麓是耕疇。
孟津歲晚十首·其八
作者：宋庠
朝代：宋

芳序雖摇落，吾生任屈伸。
日催輕璧士，天赦戴盆人。
宵雁多號月，冰魚暗待春。
自憐麋鹿性，晚節頓纓頻。
孟津歲晚十首·其六
作者：宋庠
朝代：宋

戍苦河兼重，星回歲聿悲。
頹雲埋雪樹，暗水入冰池。
山疊看疑近，樓高倚更危。
吞腥何日了，歸去茹華芝。
孟津歲晚十首·其四
作者：宋庠
朝代：宋

歲籥行周矣，官齋坐悄然。
脩篁全露節，衰柳不停煙。
霜苦雲收陣，天斜月控弦。
寸心如斗柄，常在帝車前。
孟津跨大河寒气特盛岁暮作
作者：宋庠
朝代：宋

河裏孤城岁倍寒，冰霜千里正漫漫。
炉熏宝焰翻沈暖，酒入衰容不借丹。
翠幕障风褰影数，玉琴抽雪按徽难。
天高木落千花尽，閒抚青松仔细看。
孟津跨大河寒气特盛岁暮作
作者：宋庠
朝代：宋

河里孤城岁倍寒，冰霜千里正漫漫。炉熏宝焰翻沈暖，酒入衰容不借丹。翠幕障风褰影数，玉琴抽雪按徽难。天高木落千花尽，閒抚青松仔细看。
孟津跨大河寒氣特盛歲暮作
作者：宋庠
朝代：宋

河裏孤城歲倍寒，冰霜千里正漫漫。
爐熏寶焰翻沈暖，酒入衰容不借丹。
翠幕障風褰影數，玉琴抽雪按徽難。
天高木落千花盡，閒撫青松仔細看。
季冬立春日侍宴垂拱殿契丹使預會
作者：宋庠
朝代：宋

臘破寒猶在，春融氣已回。
千祥隨寶勝，萬壽入天杯。
燕駿戎輸賮，虞韶律應灰。
樓前風著柳，殿裏雪裝梅。
妙戲魚龍出，歡心鳬藻催。
欲知邦好永，奕世會鈞臺。
季冬立春日侍宴垂拱殿契丹使预会
作者：宋庠
朝代：宋

腊破寒犹在，春融气已回。
千祥随宝胜，万寿入天杯。
燕骏戎输賮，虞韶律应灰。
楼前风着柳，殿裏雪装梅。
妙戏鱼龙出，欢心鳬藻催。
欲知邦好永，奕世会钧台。
季冬立春日侍宴垂拱殿契丹使预会
作者：宋庠
朝代：宋

腊破寒犹在，春融气已回。千祥随宝胜，万寿入天杯。燕骏戎输赆，虞韶律应灰。楼前风著柳，殿里雪装梅。妙戏鱼龙出，欢心凫藻催。欲知邦好永，奕世会钧台。
季秋侍宴中闕與諸公憩學士院作
作者：宋庠
朝代：宋

冠劍中休會禁扃，暫欹孤枕拂雲屏。
漢臣責重非真醉，楚客秋高恨獨醒。
寶墨喜窺前賜榜，華絛猶記舊呼鈴。
詔催終宴簫韶動，更學鶢鶋子細聽。
季秋侍宴中阙与诸公憩学士院作
作者：宋庠
朝代：宋

冠剑中休会禁扃，暂攲孤枕拂云屏。汉臣责重非真醉，楚客秋高恨独醒。宝墨喜窥前赐榜，华绦犹记旧呼铃。诏催终宴箫韶动，更学鶢鶋子细听。
季秋侍宴中阙与诸公憩学士院作
作者：宋庠
朝代：宋

冠剑中休会禁扃，暂欹孤枕拂云屏。
汉臣责重非真醉，楚客秋高恨独醒。
宝墨喜窥前赐榜，华绦犹记旧呼铃。
诏催终宴箫韶动，更学鶢鶋子细听。
季秋晓出题山光寺
作者：宋庠
朝代：宋

旦夕人语喧，汎舟北城曲。十里望禅刹，飘若尘外躅。是日秋宇高，清辉澹晨旭。林风唱残蜩，泽稗下饥鹄。野实迎露黄，川芜傲霜绿。循涯得微径，舍楫步幽麓。佛寺讶靓深，僧庐互重复。山气导真想，天香洗烦欲。嗟余秉微尚，丘壑返初服。失计蹈尘嚣，虚名玷缨毂。妄排金马门，谬草紫泥牍。温省专慎辞，中阶佐调餗。器偏固自倾，绠短良难续。何言一麾出，尚参九州牧。恩深无后疵，颜腼有馀恧。孔训惩惮改，羲爻许频复。朅来清净区，冀脱泥涂辱。醉象或可调，藩羝悔前触。万缘自我空，至道非外勖。聊谨三载期，吾得事栖伏。
季秋晓出题山光寺
作者：宋庠
朝代：宋

旦夕人语喧，泛舟北城曲。
十里望禅剎，飘若尘外躅。
是日秋宇高，清辉澹晨旭。
林风唱残蜩，泽稗下饥鹄。
野实迎露黄，川芜傲霜绿。
循涯得微径，舍楫步幽麓。
佛寺讶靓深，僧庐互重复。
山气导真想，天香洗烦欲。
嗟余秉微尚，丘壑返初服。
失计蹈尘嚣，虚名玷缨毂。
妄排金马门，谬草紫泥牍。
温省专慎辞，中阶佐调餗。
器偏固自倾，绠短良难续。
何言一麾出，尚参九州牧。
恩深无后疵，颜腼有余恧。
孔训惩惮改，羲爻许频復。
朅来清凈区，冀脱泥涂辱。
醉象或可调，藩羝悔前触。
万缘自我空，至道非外勖。
聊谨三载期，吾得事栖伏。
季秋曉出題山光寺
作者：宋庠
朝代：宋

旦夕人語喧，汎舟北城曲。
十里望禪剎，飄若塵外躅。
是日秋宇高，清輝澹晨旭。
林風唱殘蜩，澤稗下饑鵠。
野實迎露黄，川蕪傲霜綠。
循涯得微徑，捨楫步幽麓。
佛寺訝靚深，僧廬互重複。
山氣導真想，天香洗煩欲。
嗟余秉微尚，丘壑返初服。
失計蹈塵囂，虛名玷纓轂。
妄排金馬門，謬草紫泥牘。
溫省專慎辭，中階佐調餗。
器偏固自傾，綆短良難續。
何言一麾出，尚參九州牧。
恩深無後疵，顔靦有餘恧。
孔訓懲憚改，羲爻許頻復。
朅來清凈區，冀脫泥塗辱。
醉象或可調，藩羝悔前觸。
萬緣自我空，至道非外勗。
聊謹三載期，吾得事棲伏。
孤坐北斋因怀出处之难偶成感咏
作者：宋庠
朝代：宋

白头荣路念何之，出处空惊未得宜。
刘放老于宫裏树，庄生愁煞庙中牺。
嵩岩桂坞堪休影，颍曲芝廛好疗饥。
但愿天心从尔欲，敢言归赴赤松期。
孤坐北斋因怀出处之难偶成感咏
作者：宋庠
朝代：宋

白头荣路念何之，出处空惊未得宜。刘放老于宫里树，庄生愁煞庙中牺。嵩岩桂坞堪休影，颍曲芝廛好疗饥。但愿天心从尔欲，敢言归赴赤松期。
孤坐北齋因懷出處之難偶成感詠
作者：宋庠
朝代：宋

白頭榮路念何之，出處空驚未得宜。
劉放老于宮裏樹，莊生愁煞廟中犧。
嵩巖桂塢堪休影，潁曲芝廛好療饑。
但願天心從爾欲，敢言歸赴赤松期。
守洛
作者：宋庠
朝代：宋

久玷畴咨地，新蒙策免恩。
往非堪咋舌，来宠梦惊魂。
病与疑弓释，身随散栎存。
惟余太阳照，终不碍孤盆。
守洛
作者：宋庠
朝代：宋

久玷畴咨地，新蒙策免恩。往非堪咋舌，来宠梦惊魂。病与疑弓释，身随散栎存。惟馀太阳照，终不碍孤盆。
守洛
作者：宋庠
朝代：宋

久玷疇咨地，新蒙策免恩。
往非堪咋舌，來寵夢驚魂。
病與疑弓釋，身隨散櫟存。
惟餘太陽照，終不礙孤盆。
安福殿千叶双头并枝白牡丹歌
作者：宋庠
朝代：宋

三月春风满瑶水，珍丛瑞薄纷难纪。
皭若兹花四照中，扬蕤独茂千龄祉。
千龄丕应在重葩，双吐琼房彰协华。
秀跗即镂平台雪，宝艳宁争台岭霞。
球栏黼幄遥相映，姑射仙姿玉虚境。
结根已近尧蓂阶，借媚非关汉莲井。
天襟多豫玩羣芳，彼美幽姿首效祥。
都缘剩沐太和润，况自频分私照光。
凭休託粹成奇质，一卉时来遂逢吉。
愿将药品志佳名，永续芝房腾茂实。
安福殿千叶双头并枝白牡丹歌
作者：宋庠
朝代：宋

三月春风满瑶水，珍丛瑞薄纷难纪。皭若兹花四照中，扬蕤独茂千龄祉。千龄丕应在重葩，双吐琼房彰协华。秀跗即镂平台雪，宝艳宁争台岭霞。球栏黼幄遥相映，姑射仙姿玉虚境。结根已近尧蓂阶，借媚非关汉莲井。天襟多豫玩群芳，彼美幽姿首效祥。都缘剩沐太和润，况自频分私照光。凭休托粹成奇质，一卉时来遂逢吉。愿将药品志佳名，永续芝房腾茂实。
安福殿千叶双头并枝白牡丹歌
作者：宋庠
朝代：宋

三月春风满瑶水，珍丛瑞薄纷难纪。
皭若兹花四照中，扬蕤独茂千龄祉。
千龄丕应在重葩，双吐琼房彰协华。
秀跗即镂平台雪，宝艳宁争台岭霞。
球栏黼幄遥相映，姑射仙姿玉虚境。
结根已近尧蓂阶，借媚非关汉莲井。
天襟多豫玩群芳，彼美幽姿首效祥。
都缘剩沐太和润，況自频分私照光。
凭休托粹成奇质，一卉时来遂逢吉。
愿将药品誌佳名，永续芝房腾茂实。
安福殿千葉雙頭竝枝白牡丹歌
作者：宋庠
朝代：宋

三月春風滿瑶水，珍叢瑞薄紛難紀。
皭若茲花四照中，揚蕤獨茂千齡祉。
千齡丕應在重葩，雙吐瓊房彰協華。
秀跗即鏤平臺雪，寶豔寧爭台嶺霞。
球欄黼幄遥相映，姑射仙姿玉虛境。
結根已近堯蓂階，借媚非關漢蓮井。
天襟多豫玩羣芳，彼美幽姿首效祥。
都緣剩沐太和潤，況自頻分私照光。
憑休託粹成奇質，一卉時來遂逢吉。
願將藥品誌佳名，永續芝房騰茂實。
宗人緘見過
作者：宋庠
朝代：宋

慈恩題墨七彫年，霰雪相逢倦客天。
男子詣曹羞會課，禿翁無版欲歸田。
爻占後笑餘艱象，書入窮愁有剩篇。
聞道漢家求失職，可能梁甲信灰然。
宗人缄见过
作者：宋庠
朝代：宋

慈恩题墨七彫年，霰雪相逢倦客天。男子诣曹羞会课，秃翁无版欲归田。爻占后笑馀艰象，书入穷愁有剩篇。闻道汉家求失职，可能梁甲信灰然。
宗人缄见过
作者：宋庠
朝代：宋

慈恩题墨七雕年，霰雪相逢倦客天。
男子诣曹羞会课，秃翁无版欲归田。
爻占后笑余艰象，书入穷愁有剩篇。
闻道汉家求失职，可能梁甲信灰然。
官况
作者：宋庠
朝代：宋

久旷三山直，空陪五日趋。文无饰羽巧，心有刻舟愚。陛戟愁饥死，关门骇宠呼。缺然偏自愧，乘马与双凫。
官况
作者：宋庠
朝代：宋

久旷三山直，空陪五日趋。
文无饰羽巧，心有刻舟愚。
陛戟愁饥死，关门骇宠呼。
缺然偏自愧，乘马与双鳬。
官况
作者：宋庠
朝代：宋
体裁：五言排律

发策非乡秀，瘝官玷郡联。恩深育莪沚，技薄戴盆天。病骨三钟粟，铦锋一割铅。怀能真鼫鼠，惜己甚寒蝉。吏笑移书卧，人讥面壁禅。曹符忧倥偬，邑教昧平镌。席上巾酾酒，斋中易绝编。隙尘吹晓日，瓮隧引春泉。戒养聊馨膳，将芜敢命篇。区区犬马志，何术谢陶甄。
官況
作者：宋庠
朝代：宋

久曠三山直，空陪五日趨。
文無飾羽巧，心有刻舟愚。
陛戟愁饑死，關門駭寵呼。
缺然偏自愧，乘馬與雙鳬。
官況
作者：宋庠
朝代：宋

發策非鄉秀，瘝官玷郡聯。
恩深育莪沚，技薄戴盆天。
病骨三鍾粟，銛鋒一割鉛。
懷能真鼫鼠，惜己甚寒蟬。
吏笑移書卧，人譏面壁禪。
曹符憂倥傯，邑教昧平鎸。
席上巾釃酒，齋中易絕編。
隙塵吹曉日，甕隧引春泉。
戒養聊馨膳，將蕪敢命篇。
區區犬馬志，何術謝陶甄。
宝鉴
作者：宋庠
朝代：宋

宝鉴鸾沉影，仙軿凤翼辀。腰轻时待舞，眉细不藏愁。洛馆迷罗袜，秦桑露桂钩。电微开笑靥，珠滑入歌喉。百子宫池暮，千丝越网稠。生香徒辟恶，纤草未蠲忧。烛短鸳鸯被，更阑翡翠帱。月寒喧药杵，海阔漾霞舟。公子常逢燕，星姬镇问牛。彫胡容一荐，沟水自分流。
宝鑑
作者：宋庠
朝代：宋

宝鑑鸾沉影，仙軿凤翼辀。
腰轻时待舞，眉细不藏愁。
洛馆迷罗袜，秦桑露桂鉤。
电微开笑厌，珠滑入歌喉。
百子宫池暮，千丝越纲稠。
生香徒辟恶，织草未蠲忧。
烛短鸳鸯被，更兰翡翠帱。
月寒喧药杵，海阔漾霞舟。
公子常逢燕，星姬镇问牛。
彫胡容一荐，沟水自分流。
宝鑑
作者：宋庠
朝代：宋

宝鑑鸾沉影，仙軿凤翼辀。
腰轻时待舞，眉细不藏愁。
洛馆迷罗袜，秦桑露桂钩。
电微开笑靥，珠滑入歌喉。
百子宫池暮，千丝越网稠。
生香徒辟恶，纤草未蠲忧。
烛短鸳鸯被，更阑翡翠帱。
月寒喧药杵，海阔漾霞舟。
公子常逢燕，星姬镇问牛。
雕胡容一荐，沟水自分流。
宫保庞丞相以诗二首见寄次韵和答
作者：宋庠
朝代：宋

西畿三辅切天阍，何意颁来细札文。学谬诗书惭作帅，身非圳亩更思君。使轺结辙横周道，乡木交阴忆汉枌。保傅上才敦雅眷，满章褒意蔼兰薰。出入台阶谢奋庸，白头持节更为公。临民不称瞻岩尹，慰俗犹依赠扇风。天许云鸿矰缴外，世怜池鹜稻粮中。一闻丽唱情何极，心结平津旧阁东。
宫保庞丞相以诗二首见寄次韵和答·其一
作者：宋庠
朝代：宋

西畿三辅切天阍，何意颁来细札文。学谬诗书惭作帅，身非圳亩更思君。使轺结辙横周道，乡木交阴忆汉枌。保傅上才敦雅眷，满章褒意蔼兰薰。
宫保庞丞相以诗二首见寄次韵和答·其一
作者：宋庠
朝代：宋

西畿三辅切天阍，何意颁来细札文。
学谬诗书惭作帅，身非甽亩更思君。
使轺结辙横周道，乡木交阴忆汉枌。
保傅上才敦雅眷，满章褒意蔼兰熏。
宫保庞丞相以诗二首见寄次韵和答·其二
作者：宋庠
朝代：宋
体裁：七言律诗

出入台阶谢奋庸，白头持节更为公。临民不称瞻岩尹，慰俗犹依赠扇风。天许云鸿矰缴外，世怜池鹜稻粮中。一闻丽唱情何极，心结平津旧阁东。
宮保龐丞相以詩二首見寄次韵和答·其一
作者：宋庠
朝代：宋

西畿三輔切天閽，何意頒來細札文。
學謬詩書慚作帥，身非甽畝更思君。
使軺結轍橫周道，鄉木交陰憶漢枌。
保傅上才敦雅眷，滿章褒意藹蘭薰。
宮保龐丞相以詩二首見寄次韵和答·其二
作者：宋庠
朝代：宋

出入台階謝奮庸，白頭持節更爲公。
臨民不稱瞻巖尹，慰俗猶依贈扇風。
天許雲鴻矰繳外，世憐池鶩稻糧中。
一聞麗唱情何極，心結平津舊閣東。
宿斋太一宫即事五首
作者：宋庠
朝代：宋

仙楼觚阙概云霓，奕奕威灵拥太禧。海内兵销无伐国，牡荆閒偃汉宫旗。蹇产通天百尺台，岁祠三一羽旗开。卧闻野雉宫前雊，应有神光坛上来。宫垣宝势压灵鳌，䆗窱斋房宿幕高。倦枕不知秋已至，商音半夜入云璈。琅蔬琼屑奉斋场，薜席时飘鹊炷香。永昼不闻宾榻语，并储真气助龟肠。碧筱珍丛北户阴，时时天籁著风琴。体中痴黠何须判，一夜甘为洛客吟。
宿斋太一宫即事五首·其一
作者：宋庠
朝代：宋
体裁：七言绝句

仙楼觚阙概云霓，奕奕威灵拥太禧。海内兵销无伐国，牡荆閒偃汉宫旗。
宿斋太一宫即事五首·其三
作者：宋庠
朝代：宋
体裁：七言绝句

宫垣宝势压灵鳌，䆗窱斋房宿幕高。倦枕不知秋已至，商音半夜入云璈。
宿斋太一宫即事五首·其二
作者：宋庠
朝代：宋
体裁：七言绝句

蹇产通天百尺台，岁祠三一羽旗开。卧闻野雉宫前雊，应有神光坛上来。
宿斋太一宫即事五首·其五
作者：宋庠
朝代：宋

碧筱珍丛北户阴，时时天籁著风琴。体中痴黠何须判，一夜甘为洛客吟。
宿斋太一宫即事五首·其五
作者：宋庠
朝代：宋

碧篠珍丛北户阴，时时天籁着风琴。
体中痴黠何须判，一夜甘为洛客吟。
宿斋太一宫即事五首·其四
作者：宋庠
朝代：宋

琅蔬琼屑奉斋场，薜席时飘鹊炷香。
永昼不闻宾榻语，併储真气助龟肠。
宿斋太一宫即事五首·其四
作者：宋庠
朝代：宋

琅蔬琼屑奉斋场，薜席时飘鹊炷香。永昼不闻宾榻语，并储真气助龟肠。
宿斋太一宫寄天休
作者：宋庠
朝代：宋

入暮凫钟警，乘凉鹄帐褰。雾来灯欲湿，萤过草疑燃。野气樽浮桂，幽香席藉荃。无因招傲吏，同宿一壶天。
宿斋太一宫寄天休
作者：宋庠
朝代：宋

入暮鳬钟警，乘凉鹄帐褰。
雾来灯欲湿，萤过草疑燃。
野气樽浮桂，幽香席藉荃。
无因招傲吏，同宿一壶天。
宿鹿門寺
作者：宋庠
朝代：宋

寶剎翔鴛地，靈祠刻鹿門。
天風奏林籟，海日破巖昏。
轉眩三休閣，莊嚴兩足尊。
峰回徒覺秀，瀑遠不知源。
花拂談經席，蓮沈記漏盆。
道場欣象伏，心境息猿奔。
逗理機如電，觀空性復根。
三車俱有路，何處駐歸轅。
宿鹿门寺
作者：宋庠
朝代：宋

宝刹翔鸳地，灵祠刻鹿门。天风奏林籁，海日破岩昏。转眩三休阁，庄严两足尊。峰回徒觉秀，瀑远不知源。花拂谈经席，莲沈记漏盆。道场欣象伏，心境息猿奔。逗理机如电，观空性复根。三车俱有路，何处驻归辕。
宿鹿门寺
作者：宋庠
朝代：宋

宝剎翔鸳地，灵祠刻鹿门。
天风奏林籁，海日破岩昏。
转眩三休阁，庄严两足尊。
峰回徒觉秀，瀑远不知源。
花拂谈经席，莲沈记漏盆。
道场欣象伏，心境息猿奔。
逗理机如电，观空性復根。
三车俱有路，何处驻归辕。
宿齋太一宮即事五首·其一
作者：宋庠
朝代：宋

仙樓觚闕概雲霓，奕奕威靈擁太禧。
海內兵銷無伐國，牡荆閒偃漢宮旗。
宿齋太一宮即事五首·其三
作者：宋庠
朝代：宋

宮垣寶勢壓靈鼇，䆗窱齋房宿幕高。
倦枕不知秋已至，商音半夜入雲璈。
宿齋太一宮即事五首·其二
作者：宋庠
朝代：宋

蹇産通天百尺臺，歲祠三一羽旗開。
卧聞野雉宮前雊，應有神光壇上來。
宿齋太一宮即事五首·其五
作者：宋庠
朝代：宋

碧篠珍叢北戶陰，時時天籟著風琴。
體中癡黠何須判，一夜甘爲洛客吟。
宿齋太一宮即事五首·其四
作者：宋庠
朝代：宋

琅蔬瓊屑奉齋場，薜席時飄鵲炷香。
永晝不聞賓榻語，併儲真氣助龜腸。
宿齋太一宮寄天休
作者：宋庠
朝代：宋

入暮鳬鐘警，乘凉鵠帳褰。
霧來燈欲濕，螢過草疑燃。
野氣樽浮桂，幽香席藉荃。
無因招傲吏，同宿一壺天。
寄子京
作者：宋庠
朝代：宋

八年三郡駕朱輪，更忝鴻樞對國均。
老去師丹多忘事，少來之武不如人。
車中顧馬空能數，海上逢鷗想見親。
惟有弟兄歸隠志，共將耕鑿報堯仁。
寄子京
作者：宋庠
朝代：宋

八年三郡驾朱轮，更忝鸿枢对国均。老去师丹多忘事，少来之武不如人。车中顾马空能数，海上逢鸥想见亲。惟有弟兄归隐志，共将耕凿报尧仁。
寄子京
作者：宋庠
朝代：宋

八年三郡驾朱轮，更忝鸿枢对国均。
老去师丹多忘事，少来之武不如人。
车中顾马空能数，海上逢鸥想见亲。
惟有弟兄归隠志，共将耕凿报尧仁。
寄延州經略龐龍圖
作者：宋庠
朝代：宋

驛騎傳書拂塞塵，開緘長跪墨猶新。
霜餘且喜青松在，火盡誰矜白璧真。
嵇阮交遊思舊隠，臯夔功業記名臣。
年來更嗜無生學，笑殺關西仗鉞人。
寄延州经略庞龙图
作者：宋庠
朝代：宋

驿骑传书拂塞尘，开缄长跪墨犹新。
霜余且喜青松在，火尽谁矜白璧真。
嵇阮交游思旧隠，皋夔功业记名臣。
年来更嗜无生学，笑杀关西仗钺人。
寄延州经略庞龙图
作者：宋庠
朝代：宋

驿骑传书拂塞尘，开缄长跪墨犹新。霜馀且喜青松在，火尽谁矜白璧真。嵇阮交游思旧隐，皋夔功业记名臣。年来更嗜无生学，笑杀关西仗钺人。
寄李端明献臣
作者：宋庠
朝代：宋

学道年嗟晚，知非骨已惊。
世纷夸要路，天意罪浮名。
汶上朱轓宠，淮南白髮生。
惟余方寸地，留贮岁寒情。
寄李端明献臣
作者：宋庠
朝代：宋

学道年嗟晚，知非骨已惊。世纷誇要路，天意罪浮名。汶上朱轓宠，淮南白发生。惟馀方寸地，留贮岁寒情。
寄李端明獻臣
作者：宋庠
朝代：宋

學道年嗟晚，知非骨已驚。
世紛誇要路，天意罪浮名。
汶上朱轓寵，淮南白髮生。
惟餘方寸地，留貯歲寒情。
寄武昌胡从事
作者：宋庠
朝代：宋
体裁：七言律诗

君家酥酪弟兄贤，督府从军滞幕莲。江上归音鱼失素，天边离思月成弦。阮毫答记无遗草，楚赋悲秋有剩篇。玉骨道风沈俊久，汉条新计会甘泉。
寄武昌胡從事
作者：宋庠
朝代：宋

君家酥酪弟兄賢，督府從軍滯幕蓮。
江上歸音魚失素，天邊離思月成弦。
阮毫答記無遺草，楚賦悲秋有剩篇。
玉骨道風沈俊久，漢條新計會甘泉。
寄致政杜相国
作者：宋庠
朝代：宋

多年零雨咏公归，得谢高怀与世违。池凤何尝嗟见夺，冥鸿终不更低飞。寿觞应举三朋酒，师衮閒抛一品衣。我亦摧颓踰耳顺，异时惇史托馀辉。